text:
ORANJESTAD — Comision Accion Nacional (CAN), e organisacion cu a organisa e manifestacion di 1 di oktober ultimo, tin intencion pa organisa un manifestacion final contra hisamento di tarifa di coriente. Esaki lider di e organisacion Hendrik Tevreden ta duna di conoce.
Scucha un entrevista cu Hendrik Tevreden
Diaranson ultimo, CAN a tene un reunion na Centro di Bario Tanki Leendert. Eynan Hendrik Tevreden a splica esnan presente tocante e respuesta di gobierno di Aruba pa loke ta e demanda di CAN hunto sindicato Topa, Grupo di 7 y cu sosten di partidonan den oposicion pa gobierno no hisa tarifa di coriente cu 15 porciento. Gobierno na e momento ey a duna como respuesta cu si lo bay hisa e tarifa. Sinembargo ayera prome minister Mike Eman a duna di conoce na un un otro grupo di manifestante cu ta negociando ainda cu productor di coriente WEB ariba e tarifa.
For di e reunion na Tanki Leendert a sali na cla cu kier sali manifesta un ultimo biaha. Pero prome cu fiha un fecha kier wak si tin mas sindicato cu kier uni nan mes na e protesta. “Nos kier concretisa un par di cos cu un par di sindicato cu no tabata cu nos ultimo biaha”, segun Tevreden. Tambe tin otro gruponan – di cual e no ta menciona nomber – cu lo tin plan pa tene accionnan chikito prome y despues di e ultimo manifestacion aki.
Ultimo biaha
Motibo pakico a lo menos pa CAN esaki lo bay bira ultimo manifestacion ta segun Tevreden pasobra gobierno a fiha su posicion caba dor di indica cu e cambio di tarifa ta bin toch. Si despues di e manifestacion gobierno for di un banda y manifestantenan for di otro keda persisti, por sigui manifesta cu e exigencia cu gobierno mester baha. Simenbargo pa yega na e paso aki tur e stakeholders den e movimento di protesta mester tin nan nanishi den mesun direccion. “Sino e ta bira dificil”, segun Tevreden.
Sistema parlamentario nobo
Mas leu cu e manifestacion, Tevreden ta boga pa un reforma den e sistema di gobierno di Aruba, den cual na su parecer parlamento ta bira instrumento di un gobierno mayoritario en bes cu e ta e organo mas halto cu ta controla y instrui gobernantenan. Tevreden kier yega na un sistema nobo den cual pueblo por haya un participacion mas directo.
Autor: Ariën Rasmijn


c: text/html

text:
KOMUNIKADO DI KUERPO POLISIAL KORSOU Búskeda di hóben perdí
KOMUNIKADO DI KUERPO POLISIAL KORSOU
263 / 2017
21 yüli 2017
Búskeda di hóben perdí
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Polis ta pidi búskeda di e hoben, Joana Tahely De Pool, nasé na Kòrsou, di 19 aña di edat.
Djarason 12 di yüli 2017 alrededor di 5 or di marduga Joana a sali kas i no a regresá kas bèk.
Mama di Joana tabatin kontakto kuné dia 12 di yüli den oranan di atardi kaminda Joana a
partisipá e mama ku e ta bai landa na Boca Sami.
Joana tin e siguiente deskripshon:
Haltura : 1.55 m;
Koló di kueru : maron kla;
Koló di kabei : blònt di krùl te na skouder;
Koló di wowo : maron kla.
Joana tin un sikartis parti paden di su pols robes.
Polis ta supliká tur hende ku por duna kualke informashon tokante di Joana, pa tuma
kontakto ku polis na e number di telefòn 917 òf na e number anónimo 108.

robotstxt: allowed

filter: keep


text:
Presentacion
E meta di SIA ta pa desaroya, actualisa y mehora e tecnicanan mas importante den futbol cerca su alumnonan. SIA a diseña programanan specifico cu e meta di mehora e nivel di conocemento di futbol y di tecnica di e atletanan hoben. Riba dje SIA ta train su alumnonan den grupo di maximo 12 hungador pa permiti un guia efectivo personal na cada un y tambe nos ta mantene un sistema cu ta sigui e desaroyo di cada mucha.
Filosofia
SIA a crea un metodo moderno pa desaroya na un manera natural e talento individual cu cada mucha tin. E metodo ta ser funda den e aspecto tecnico, tactico y fisico mientras e ta incorpora e aspecto psicologico pa tene un desaroyo individual balansa.
Respet y disciplina ta cualidadnan esencial di nos staf.
Garantia
Tur e programanan di SIA ta ofrece un base halto pa mantene un nivel halto di servicio di calidad y pa sigura cu e programanan ta logra e resultado desea. Cada un di nos coachnan ta profesional cu e training necesario, kende ta totalmente dedica na hiba tur hungador na exito riba y for di veld. SIA ta enfoca riba calidad y ta semper habri pa feedback pa nos por mehora esaki.
Principio
E percepcion di SIA ta cu futbol ta ser forma integralmente pa aspectonan di tecnica, tactica, fisico, psicologico y emocional. Ta pa e motibo aki cu SIA ta haci uzo principalmente di e tecnologia global, cual tin como meta pa logra excelencia den deporte, mientras ta promove e talento creativo natural di e hungador. SIA tambe ta uza otro metodo di enseñansa pa influencia e procesonan cognitivo cu cada hungador ta experiencia mientras ta haci diferente otro actividad.
Cliente
Soccer Institue Aruba (SIA) ta ofrece hopi oportunidad pa sponsorhip den e siguiente areanan: ekipo di deporte necesario pa haci e training duna pa SIA; mercadeo y propaganda di e Instituto y specialmente di e training ofreci, e organisacion di trainingcamp di futbol, etc. Como sponsor di SIA nos lo crea un situacion di beneficio mutuo, pa sigura nos sponsor cu e lo ricibi balor pa su inversion.


text:
Polis mester di yudansa urgente di komunidat. Liña di tep anónimo i mas deskripshon di sospechosonan.
Polis i Ministerio Públiko BES ta pidi yudansa di komunidat di Boneiru atrobe den búskeda di e malechornan di e atrako armá i tiroteo ku a tuma lugá dia 17 di ougùstùs último.
Entretantu ta konosí ku un di e malechornan, probablemente dor di un kaida, a sufri un leshon grave i a pèrdè basta sanger. Ya den un komunikado anterior a pidi komunidat pa yuda ku informashon riba un hòmber ku uñá den su kara. Banda di esei e malechornan lo a sufri hinká di sumpiña. Si bo sa di un hende ku e tipo di leshonnan aki tuma kontakto ku polis. Tambe e malechornan a bai laga e siguiente artíkulonan personal atras: (Foto) un pèchi, (foto) un armbant i (foto) un oloshi.
Manera ya a keda anunsiá den e kaso serio aki fiskal mayó a pone un rekompensa di $10.000. Esun ku tin e tep ku ta kondusí na detenshon i/òf persekushon penal di un òf mas sospechoso den e kaso aki ta bini na remarke pa rekompensa. E suma di e rekompensa ta dependé di e kontribushon di e tep pa loke ta trata e investigashon
Pa e kaso di atrako i tiroteo ku konsekuensia fatal pa un agente polisial den e anochi di 17 di ougùstùs den e bario di Sabadeco KPCN a pone un liña di tep speshal na disposishon.
Personanan ku por ta den peliger serio òf pa otro motibu urgente por duna nan informashon solamente di forma anónimo, pa e kaso spesífiko aki por yama direktamente e servisio di inteligensia (Criminele Inlichtingen Dienst). E departamento di polis aki tei pa garantisá anonimidat di hendenan ku ta duna tep. Pa esaki por bèl e number 795-5746.
Bo sa mas di e kaso aki? Bo sa di un persona ku tin e tipo di leshonnan aki? òf bo ta rekonosé un òf mas di e artíkulonan di e fotonan? Tuma kontakto urgente ku polis via di e number di telefòn ariba menshoná. Tur otro informashon relashoná ku e insidente aki ta mas ku bon biní. Tambe por hasi uso di e liña di tep general di polis 717-7251.
NOTISIA LIVE FM NOTISIA KU BO POR KONFIA.


text:
19 Yüli 2018
Domeinbeheer ta partisipá ku komo parti di su trayekto di optimalisashon ‘Rumbo pa Ekselensia’ lo bai tin diferente seshon di informashon pa klientenan riba Lista di Espera durante e di dos mitar di aña 2018. Den e kuadro aki Domeinbeheer kier hasi un yamada na pueblo di Kòrsou pa aktualisá e adrès ku kada persona tin registrá aworakí na Registro Sivil, si esaki ainda no ta e kaso, promé ku 15 di yüli 2018.
Domeinbeheer ta informá:
Ta importante pa bo adrès na Registro Sivil ta aktual!
Willemstad – Domeinbeheer ta partisipá ku komo parti di su trayekto di optimalisashon ‘Rumbo pa Ekselensia’ lo bai tin diferente seshon di informashon pa klientenan riba Lista di Espera durante e di dos mitar di aña 2018. Den e kuadro aki Domeinbeheer kier hasi un yamada na pueblo di Kòrsou pa aktualisá e adrès ku kada persona tin registrá aworakí na Registro Sivil, si esaki ainda no ta e kaso, promé ku 15 di yüli 2018.
Sierto di e klientenan di Domeinbeheer ta kliente pa mas ku 20 aña i den práktika ta resultá tin ora ku e adrès ku tin den sistema ta bieu i no ta kuadra mas ku realidat. Den kasonan asina Domeinbeheer ta aserká e instansia ofisial di Kòrsou, kual ta Registro Sivil, pa pidi pa e adrès ofisial di e kliente. Ta hasi esaki ku e meta di distribuí karta ku un invitashon ofisial di parti di Gobièrnu (officieële oproep) pa e kliente ora ku mester. Lo saka e kartanan riba adrès i diferente ‘bode’ lo kore parti nan di kas pa kas. E ora ei, mas ku klaro, klientenan ku no tin e adrès aktualisá na Registro Sivil lo no risibí e karta.
Pa e di dos mitar di aña 2018 Domeinbeheer lo tene seshonnan pa personanan ku ta na turno riba Lista di Espera. E personanan aki lo risibí e invitashon ofisial di Gobièrnu via di un karta ku Domeinbeheer lo manda na su adrès ofisial. Domeinbeheer no ta para responsabel si e kliente no risibí e invitashon ofisial komo konsekuensia ku su adrès no ta registrá na Registro Sivil. Tene na kuenta ku si e kliente no reakshoná riba e invitashon aki e por tin konsekuensia pa ku su posishon riba Lista di Espera.
Pa e motibu aki Domeinbeheer ta urgi tur hende pa aktualisá e adrès na Registro Sivil mas pronto ku ta posibel, ya asina ta evitá malkontentu. Pa mas informashon por tuma kontakto ku Sentro di Serivisio Domeinbeheer na 0800-1919 òf bishitá e ‘Facebook page’ Domeinbeheer – Tereno pa Tur. Pa informashon general di Domeinbeheer por bishitá www.domeinbeheer.cw
Final di Komunikado


text:
Diaranson awo seleccion di Aruba ta hunga su prome wega den clasificacion di weganan eliminatorio organisa pa Caribbean Footbal Union (CFU). E prome wega di e seleccion di Aruba den Poule 1 lo ta contra Antigua y Barbuda na e isla di Antigua diaranson venidero. Segun e loting cu a tuma luga na Januari ultimo Aruba a cay den Poule 1 cu Antigua y St Kitts.
E sistema di weganan lo ta cu tur pais lo hunga 1 wega na cas y 1 wega como bishitante. E prome compromiso di e seleccion di Aruba lo ta dia 23 di maart na Antigua y diasabra 26 maart contra St. Kitts den stadion Guillermo Prospero Trinidad.
E seleccion di Aruba pa e compromisonan aki ta wordo dirigi pa coach Rini Coolen, disponibel a base di e acuerdo di cooperacion entre AVB y PEC Zwolle di Hulanda. Head coach Coolen ta wordo asisti pa nos coachnan local cu ta Maurice Escalona, Glen Sambo y Gionanny Thode.
E hungadonan yama pa forma parti di e seleccion ta Eric O. Abdul, Jean Marc L., Paul Nickenson y Jean Pierre Fingal di Dakota; Steven Malchor , Frederick R Gomez, Erik I Santos y Alejandro Aparicio di RCA; Theric Ruiz, Jonathan Ruiz y Pheadrick Barome di Britannia.
For di Hulanda lo yega pa reforsa e seleccion Leroy Oehlers, Dwight Oehlers, Gregor Breinburg (NEC), Gino Mulder y Gerardus Vocking.
E 2 mihonan di cada poule lo pasa pa e di dos buelta cu lo tuma luga na luna di mei venidero. E campeon y finalistanan di CFU Cup aki lo hunga na 2017 den e torneo ‘Gold Cup USA 2017’!


text:
KRALENDIJK – “Kaya Grandi ta un desaster”, Oswald Melcherts ta suspirá tokante e aksesibilidat di e pakusnan den kaya grandi di Boneiru. E ta den un ròlstul i e ta sekretario di e Grupo di Trabou Aksesibilidat Físiko Boneiru (WFTB). Tòg e no ta negativo tokante e desaroyonan riba e tereno aki. “A hasi hopi kaba pero bo mester keda sinta nan tras.”
Na 2006 e a lanta e fundashon Minusválido Boneiru (MiVaBo) i na 2012 e grupo di trabou a kuminsá; un koperashon ku diferente otro fundashon. Den e añanan ei tabatin diferente éksitonan, pero ainda tin hopi pa mehorá.
Independiente
Melcherts mes ta biba den un kas adaptá kompletamente na su situashon. E tin espasio pa move ku su ròlstul den kas, sostennnan ku e por usa pa hisa su mes i un lèft den ducha. Riba e manera aki e por biba independientemente.
Pafó riba kaya no ta posibel tur ora pa yega independientemente kaminda bo ke ta. Transportashon ta bon reglá. E kompnia RoRo ta regla transpòrt ku taksi i tin un kòntrakt di kuido ku e Ofisina di Seguro Mediko (ZVK). Melcherts ta un poko positivo tambe tokante e bulevar renobá i e aeropuerto (BIA). “Promé ku e trabounan a kuminsá nos a palabra henter e plan huntu ku henter e tim”
Ainda mester karga pasahero minusválido pa nan por drenta i sali avion, tin bia asta mester mara nan. Un ramp ku por kore ta e solushon. Esaki ta bon pa ròlstul i pasahero ku por kana. “Si turistanan sa ku tin algu asina gustosamente nan lo bini Boneiru”, ta e konvikshon di WFTB.
Inaksesibel
Melcherts tin un ke otro di remarká si tokante e bulevar. “Mester sera e rantnan rondó ku tin rònt di e palunan.Aktualmente tin muchu tiki espasio, si bo stür malu banda di un palu di mas di shen aña bieu, bo ta kai na awa.” E pakusnan den Kaya Grandi por lo pronto ta keda inaksesibel pa un grupo di habitante minusválido ku ta kresiendo, kaminda no mester lubidá e turistanan tampoko, segun kordinadó Ria Evers-Dokter. E ta mustra riba e problemanan pa koredó di ròlstul i hende siegu riba e asera di Kaya L.D. Gerharts. Semper tin un trùk pará einan riba asera, di un bendementu di mueble ku tin ei i e asera mes ta ta yen di buraku i otro opstákulo. “Nan ta bisa ku nunka bo no ta mira hende minusválido den siudat. Bo ta haña ta straño?”
Un éksito di e grupo di trabou ta e renobashon di Pasang Grahan, e edifisio di Eilandsraad. “A kosta hopi trabou pero e left a bini. Kuné bo por bai ariba nèchi nèchi”, Melchert ta bisa.
Konferensha
E soño di un Boneiru 100% aksesibel ainda ta hopi leu. Ta p’esei 8 di novèmber WFTC ta organisá un konferensha kaminda a invitá tur organisashon i gobièrnu. E speransa ta ku esaki lo trese un bon maneho.
Outor Gijs van den Heuvel


text:
Diamars mainta a tuma luga un accidente entre dos vehiculo di compania na e rotonde di Tanki Leendert cu daño material minimo pero un persona deteni.
Esaki a tuma luga aproximadamente 10:00 am entre un Suzuki van y un Truck caminda un a dal tras di e otro. Locual por a compronde na sitio ta cu e persona cu a ocaciona e accidente aki tabatin intencion di bandona sitio. Na yegada polis a cuminsa controla pa documento y a bin constata cu e no tin rijbewijs cu ne.
No ta sigur cu lo tin motibo adicional, pero detention a cay na sitio, a pidi transport y a hib’e warda di polis.


text:
Dialuna Corte Superior di Merca a duna rason na e compania minero Canades y esaki ta nifica cu Crystallex tin poder awor pa uza Citgo of parti di Citgo como pago pa e debenan cu Gobierno di Venezuela tin cu e compania.
1.4 Biyon Dollar ta loke Venezuela mester paga na Crystallex si e kier evita di perde Citgo of parti di Citgo na findishi.
Ni Venezuela ni Crystallex a duna comentario ayera riba e decision di Corte Superior di Merca. Den e caso en cuestion, Guaidó a haya oportunidad di expresa su mes pero loke Crystallex a expresa a haya confirmacion.
Awe Guaidó por yama su mes Presidente Interino pero e no ta goberna na Venezuela.
E hecho cu e ta wordo reconoci como Presidente Venezolano dor di Merca a haci cu e por uza Dos Miyon di Citgo na Merca pa paga pa asistencia entre otro hudicial dor di profesionalnan cu el a tuma den su servicio pa proteha entre otro Citgo.
Kico e situacion actual ta nifica pa Aruba, cu ta den negociacion ainda cu Citgo, no ta conoci. Si ta un hecho cu futuro di personanan y instancianan cu mester haya placa di Citgo na Aruba ta na duda mas grandi.
Na fin di October PDVSA mester paga 900 Miyon pa e prestamo 2020 tambe. Si esaki no sosode, Citgo ta perde e compania na e grupo di financiado.
Informacionnan ta indica cu Aruba, cu ta den combersacionnan cu Citgo mester acelera e proceso. E situacion pa negocia ta empeora, pasobra cualkier momento Citgo no ta di Venezuela.
Den prensa internacional varios posicion di Citgo a wordo menciona. Hasta a wordo bisa cu Citgo por dicidi pa bati bankroet.
“Kico Guaidó por haci cu 2 Miyon enfrente e situacion actual?” ta pregunta cu informantenan a lansa na DIARIO.


text:
Pronóstiko di tempu pa Kòrsou i bisindario bálido te djabièrnè atardi 6:00 o.l., 7 di yüli 2017.
Pronóstiko
Pronóstiko di tempu pa Kòrsou i bisindario bálido te djabièrnè atardi 6:00 o.l., 7 di yüli 2017.
Kompilá: djaweps 6 di yüli 2017, 17:00 o.l. (21:00 UTC).
Tempu: Por lo general parsialmente nublá ku chèns pa algu di áwaseru durante oranan di mainta.
Temperatura máksimo lo alkansá 32 ºC i temperatura mínimo 27 ºC.
Solo ta sali 06:17 i ta baha 19:05 o.l.
Bientu: For di prinsipalmente direkshon ost i moderá te basta fuerte; forsa 4 te 5 (20 te 39 km/ora, 11 te 21 nudo). Espesialmente durante di dia, de bes en kuando fuerte te duru; forsa 6 te 7 (40 te 61 km/ora, 22 te 33 nudo).
Situashon general: Durante e proksimo 24 ora no ta antisipa muchu kambio den e kondishon di tempu aktual. Durante oranan di mainta ta spera un oumento temporal di nubia ku chens pa algu di awaseru lokal. Un ola tropikal tabata situa awe atardi ost di Trinidad and Tobago ta move den un direkshon west.
Kondishon di laman: Por lo general moderá ku altura di olanan entre 1 i 2 meter (3 pa 7 pia).
Sistemanan signifikante di wer tropikal: Depreshon tropikal 4 tabata situa awe atardi riba Oseano Atlantiko i ta move den un direkshon west. E sistema aki no ta forma menasa pa Área di Karibe.
Fenómeno spesial: Ningun.
Perspektiva te djasabra atardi: Parsialmente nubla i lokalmente un òf mas áwaseru durante di djasabra mardugá i mainta.
Meteorólogo: Luciano.


text:
23 November 2020 Rincon Boyz conhuntamente cu Jeon ta finalmente lansa “Ta mi hendenan”. Tremendo piesa musical ta wordo lansa dedica na nos Islanan Aruba Boneiro y Corsow.
For di ya un tempo Rincon Boyz y Jeon tabata tin un deseo grandi di hasi un colaboracion. Un pieza dedica completamente na nos Islanan.
“Ta mi hendenan” ta un piesa combina cu diferente ritmo musical, como por ehempel Wals, Tambu y Simadan, cu sigur lo rezona na islanan ABC.
Algun dia atras den Jeon su rednan social a publica un video tras di e produccion di e cancion aki, caminda a ricibi un acohida enorme. Rincon Boyz y Jeon a dicidi di sopresa comunidad cu un canto di union cu ta brasa nos culturanan.
Keda pendiente den algun ora awe lo publica informacion encuanto orario cu lo lansa videoclip official di Rincon Boyz x Jeon “Ta mi Hendenan”.


text:
Institutions Canada
Gobierno di Aruba a formalisa un acuerdo (Memorandum of Understanding (MoU) cu e siguiente institutonan na Canada.
Na maart 2019 Gobierno di Aruba a firma un acuerdo cu Brescia University College of Canada.
- MoU Brescia University College of Canada (mar 2019)
- Addendum MoU Brescia University College
- Website: Brescia University College
Na februari 2017 Gobierno di Aruba a firma un acuerdo (Memorandum of Understanding) cu Bishop’s University. Studiantenan di Aruba lo por ricibi un scholarship di 4000,- dollar Canades pa aña, cu ta implica un descuento di $2000,- pa semester, cu ta reduci e tuition fee cu studiantenan internacional ta paga. E scholarship di 4000,- dollar Canades pa aña ta aplicabel pa tur residente di Aruba cu ta cumpli cu e normanan di admision y cu ta wordo acepta na Bishop’s University.
- MoU entre Bishop’s University y Aruba (feb 2017)
- Website: Bishop’s University
Na juni 2017 Gobierno di Aruba a firma un acuerdo (Memorandum of Understanding) cu Carleton University. E MoU ta ofrece varios beneficio na e studiante di Aruba cu ta desea di sigui un di e programanan di Carleton University.
- MoU entre Carleton University y Aruba (jun 2017)
- Website: Carleton University
Na november 2016 Gobierno di Aruba a firma un acuerdo (Memorandum of Understanding) cu Centennial College of Canada. E MoU ta ofrece varios beneficio na e studiante di Aruba cu ta desea di sigui un di e programanan di dos, tres y cuater aña y/of post graduado.
- MoU entre Centennial College of Canada y Aruba (nov 2016)
- Website: Centennial College
Na september 2017 Gobierno di Aruba a firma un acuerdo (Memorandum of Understanding) cu Humber College. E MoU ta ofrece varios beneficio na e studiante procedente di Aruba.
- MoU entre Humber College y Aruba (sep 2017)
- Website: Humber College
Na februari 2017 Gobierno di Aruba a firma un acuerdo (Memorandum of Understanding) cu Niagara College of Canada. E MoU ta ofrece varios beneficio na e studiante procedente di Aruba.
- MoU entre Niagara College Canada y Aruba (feb 2017)
- Website: Niagara College
Na october 2015 Gobierno di Aruba a firma un acuerdo cu Seneca College di Toronto, Canada. E prome firma entre Aruba y un institucion di Enseñansa Superior na Canada. Pa e aña escolar 2019-2020, Seneca a termina e MoU aki pendiente proposicion di un MoU nobo. E acuerdo nobo lo encera un descuento di 30% di e tuition si e studiante presta bon academicamente na Seneca. E studiante lo mester paga full e tuition e prome semester y si su prestacion ta na e nivel cu Seneca ta stipula, e por bin na remarca di e descuento pa e siguiente semester. E descuento aki lo wordo aplica retro-activamente pa e prome semester tambe. Aunke un MoU nobo no a wordo firma ainda entre Aruba y Seneca, Seneca ya caba ta aplica e condicionnan aki pa studiantenan di Aruba.
- Memorandum of Understanding (MoU) Seneca College (oct 2015)
- Operational agreement on education cooperation between the Ministry of Education of Aruba and Seneca College of Canada
- Information evening nov 2015 [handout Seneca College]
- Website: Seneca College
Info / Contact
Si tin pregunta por tuma contacto cu e International Office di e instituto na unda ta interesa pa studia.Scroll To Top


text:
Productor local Steve Andreas cu tema nobo lansa internacional
E hoben talentoso Arubiano, Stefan Bartels Daal conoci como “STEVE ANDREAS” a lansa un otro tema musical jama “SLOW” hunto cu artista nan internacional ‘Unknown Brain’ y cantantenan ‘Laurell’ y ‘Haj’ Unknown Brain ta un Duo DJ internacionalmente conoci for di Alemania y e cantantenan Laurell y Hai ta bini for di UK. E track “SLOW” aki tambe a wordo lansa via e plataforma internacional “Spinnin’ Records” un di e dance label nan mas grandi di mundo cumpra despues pa Warner Music (USA). No mucho tempo pasa riba e mesun plataforma internacional “Spinnin’ records” aki Steve Andreas a lansa hunto cu DJ CHUCKIE e cancion “Latino” te cu por scuche vía media radial y digital reconoci rond mundo. Diferente DJ renombra tanto riba nivel nacional como tambe Internacional ta tocando y support “Latino”. DJ nan manera David Guetta, Hardwell, Sunnery James & Ryan Marciano, Kriss Kross y mucho mas! Steve Andreas ta bou maneho di Elite Empire Entertainment y ta firma cu Music All Stars publishing Spinnin’ Records. Mester menciona e mesun label cu Afro Bros tambe ta forma parti di dje y mucho mas. Pa e mercado local tambe a caba di lansa un cancion hunto cu Jeon, Issa Beach y TY cu yama “Spula Krijt”. Por sigui Steve Andreas riba tur su canalnan di social media, pa tur informacion di su bookings, releases y mas musica! Ta spera cu e publico ricibi e cancion nan aki den bon forma. “Music is Life”


text: KRALENDIJK – Ya pa hopi tempu no tin un situashon apropiá pa e lugá di warda bùs na altura di kaya Korona pegá ku Botika Korona. Tabatin un dak i banki pa sinta riba dje warda bùs na e sitio, sinembargo awor solamente e bòrchi i e banki pa sinta riba dje a keda. Den pasado un vehíkulo a aksidentá den e parada di bùs i ya a pasa un temporada ku esnan konserní pa un òf otro motibu no a duna e atenshon rekerí na e sitio. E dianan aki tin hopi yobida, otro dia ku hopi solo loke ta hasi e situashon fastioso pa e persona ku mester sinta i warda un bùs òf outo yega. Spera esaki ta un mensahe pa esnan konserní tuma nota di e situashon i atendé poné manera mester ta.


text:
09-2019 – KvK ta organisa un anochi di informacionencuanto haci negoshi cu Panama
Oranjestad – Diamars 6 di februari ultimo Camara di Comercio y Industria di Aruba (KvK) den colaboracion cu Embahada di Reino Hulandes na Panama a organisa un anochi informativo pa tur comerciante cu tin interes den haci negoshi cu Panama. E enfoke tabata pa e sectornan di logistica y maritimo cu a wordo invita pa atende e evento aki. E interes tabata halto mirando cu por a aprecia un sala completamente yen.
E anochi a brinda e oportunidad pa tur esnan presente haya sa mas encuanto e oportunidadnan cu ta existi via e ‘hub di Americas’. Tambe a trece dilanti informacion encuanto proyectonan cu ta na caminda y e oportunidadnan cu e ta crea. Panama actualmente ta inverti den desaroyo di servicionan di logistica cu ta ofrece mas balor agrega y tambe un sistema mas eficiente pa uzo intermodal di transporte. Esaki ta haci cu ta crea maximo uzo di e expansion di e canal cu a tuma luga na 2016 y ta duna Panama un bentaha pa bira e ‘hub regional pa distribui alimento’.
Presentacion di anochi
Sra. Sonja Velthuizen, director di KvK, a hiba palabra y a bisa bon bini na tur e esnan presente. Sra. Velthuizen a splica riba e importancia di e biahe comercial y e oportunidadnan cu esaki ta brinda nos comunidad empresarial. Durante e anochi, sr. Jurriaan Middelhoff, hefe di Departamento Economico di e Embahada di Reino Hulandes na Panama, a duna un splicacion con e embahada por asisti e comerciante local pa por participa den e desaroyo aki. Asina aki e embahada ta organisa entre otro biahe comercial cu ta enfoca riba tema manera (agro)-logistica y maritimo di 17 maart te cu 21 di maart. Mas informacion por haya na e webpage www.internationaalondernemen.nl/en/agenda/handelsmissie-naar-centraal-amerika-17032019-0000-panama-stad-and-san-jos.
Sr. Middelhoff a elabora riba e economia di Panama y con esaki a desaroya den e ultimo añanan. E la conta riba e expansion di e aeropuerto Tocumen, e expansion di canal di Panama y tambe e desaroyo di areanan comercial manera e Zona Liber di Colon. E publico presente a siña un tiki mas di e cifras encuanto haci negoshi cu Panama hunto cu algun conseho riba e posibilidadnan comercial. E la elabora riba e beneficionan y tambe e otro aspectonan cu tin cu tene cuenta cune ora di haci negoshi. Siguientemente e la splica con Embahada Hulandes na Panama ta colabora y duna apoyo na negoshinan cu kier haci negoshi cu Panama. Tambe e la duna un bista di negoshinan Hulandes cu ta estableci y ta activo na Panama. Y pa clausura su presentacion e la duna un indicacion di e oportunidadnan di export y import cu por wordo crea entre Aruba y Panama.
Esnan presente a haya informacion extenso y KvK ta spera di mira nos comerciantenan probecha di e oportunidad aki y expande nan lasonan comercial cu Panama. KvK ta duna hopi aprecio y balor na oportunidadnan manera e anochi informativo aki mirando cu e ta contribui tambe na e pensamento di “Trahando hunto” y di e forma aki hunto nos hiba Aruba dilanti.
Pa mas informacion por bishita e pagina online di KvK: www.arubachamber.com/downloads/chamber-news/chamber-informs/1316-info-night-doing-business-in-panama.
Aruba, 11 di februari 2019
Camara di Comercio y Industria (KvK)


text:
E firmamento di e acuerdo finalmente ta tras di lomba, awor nos tin e compromiso pa bay ehecuta. A pesar di e palabranan di tanto secretario di estado Knops como di nos Promer Ministro, nos a keda cu un sentimento di duda.
No pa loke ta e bon intencionnan di ambos banda, pero si pa e cumplimento cu mester sigui awor. Basicamente por a firma e acuerdo aki varios luna pasa caba, pero e motibo cu no a firma tur e tempo ey tabata pasobra den e partidonan cu ta apoya e gobierno di coalicion aki, tabata reina e pensamento cu por a logra cambia varios cos den e acuerdo manera Hulanda a formula esaki na promer instante. Esey no tabata e caso, practicamente esaki ta e mesun acuerdo di tanto luna pasa. Por ta cu den e textonan cu nos no a mira ainda, esun di e dos proyectonan di ley cu por cuminza nan trayecto di conseho formal cerca Raad van State, por tin cambio, aunke dificilmente cambio fundamental.
For di expresion di nos Promer Ministro na varios momento nos ta comprende cu a logra un mencion explicito di respet pa poder autonomo di organonan local manera gobierno y parlamento, den e ley di Reino oncerniente e organo di reforma. Si esey ta e caso ainda e ta solamente un asunto bastante relativo y den practica di implementacion esey lo keda demostra tambe: e poder di imposicion no mester di cana e caminda di usurpa poder di decision di parlamento, pero ta bin di poder di e recursonan financiero, hinca den un ley di Reino. Aki mester bisa cu Hulanda a siña un les. Nos por corda cu aña pasa un par di politico, cu awor atrobe lo mester dicidi si nan ta duna nan sosten na e proyecto aki, a kere cu nan por a masacra un supervision di Reino cu eroneamente tabata hinca den un ley local. Esey a haci cu Hulanda, despues di e experiencia negativo ey, no tabatin gana mas den un repiticion di e indole ey. Pesey a mantene e posicion cu absolutamente no ta hinca nada mas den ley local.
Esey ta haci tambe cu e sugerencia di banda di e partido den oposicion, cu por a hinca e organo di reforma tambe den un ley local, refiriendo aki na similitud cu e ley di supervision cu a institui na 2015, tabata un opcion cu a muri caba promer cu el a nace. E hecho cu e dos asuntonan aki ta den un ley di Reino tin como consecuencia cu nan ta fuera di alcance di cualkier politico local y ta ey nan mester ta tambe, pasobra ora nos ta papia di tanto cambio, cu ta un menaza directo pa e forma tradicional di maneha politica na Aruba, tur cos dentro di nan poder ta core riesgo grandi di keda sabotea. Esey ta loke nos a mira den practicamente tur intento di reforma positivo den e añanan nos tras. Knops por cierto a referi textualmente na esaki den su discurso y a enfatisa cu awor si ta e idea cu mester logra. Y pa bon di Aruba mes, nos mester logra. Y pa nos logra cos no por keda pega, manera tanto biaha nos a mira caba, den pasa e leynan necesario y despues… nada. Nos tin henter un historia nos tras di introduci cosnan basicamente despues di ‘mahamento’ Hulandes, pero no pasobra nos tabata kere cu esey lo tabata lo corecto pa haci. No ta pornada tambe cu varios ley, manera esun di supervision riba financiamento di partido politico y di Ombudsman, te recientemente no a ni logra pasa parlamento. Awor, no solamente nan a pasa, pero mester haya implementacion tambe, pasobra e proximo añanan nos ta bao di un supervision general. Y ya cu nos ta papiando di implementacion, mester percura pa esaki tuma lugar na e manera corecto, pa nan no bira instrumento pa continua e patronahe politico cu tin e sociedad aki venena. Nos por corda con e insistencia di Hulanda cu nos mester a pone empresanan estatal ‘na distancia’ di e mandatario di turno, loke berdad a sucede y tabatin como consecuencia cu e empresanan aki a bira tremendo ‘parking lot’ pa pone mas hende cu ta liga na e partido(nan) na mando. E desastre ey no a caba ainda, te dia di awe nepotismo y faboritismo politico den e empresanan aki ta un realidad grandi, a pesar di e anuncio di introduccion di un Corporate Governance Code, cu te awe ningun hende a haya pa mira, te pa nos mira algun efecto positvo den e nombramentonan reciente, al contrario. Hasta ultimamente nos por mira e ultimo variante di nepotismo, esey ta e invento di pone ‘abogado di confianza’ na cabez di emprendimento cu aparentemente no tin hende drechi mas na Aruba pa pone e cosnan aki den nan man. Cu esaki por crea balente conflicto di interes ora e abogado mester bay atende otro asunto legal pa gobierno, te awor no ta parce un consideracion di peso…
En todo caso, desde ayera Aruba tin algo di celebra, aunke di forma modera. Nos por tin un futuro mas sigur, pasobra banda di Arubano, nos ta ciudadano Hulandes, loke porfin ta traha na nos fabor.


text:
ORANJESTAD – Mientras cu mayoria biaha nos isla ta wordo nombra den forma positivo internacionalmente, sea cu ta saca nos como isla di cu miho beach, etc, ultimo tempo tambe e ta wordo hopi menciona den forma menos positivo. Esaki den forma di mencion como referencia di hendenan cu kier a sea ‘huy’ bin Aruba, of simplemente yega na forma illegal di fondo pa paga nan vacacion pa ‘Aruba’. Y ora cu nan wordo gara, den corte ta haci mencion di nan caso, unda cu ‘Aruba’ tabata un di e lugarnan cu e persona a sea biaha caba cu placa horta, of cu a horta pa ‘bay’ Aruba. E siman aki so, e portal aki a tuma nota di por lo menos tres mencion di personanan vincula negativamente cu Aruba.
BASEBALL
Durante e serienan final di baseball recientemente na Los Angeles, diripiente durante wega, autoridad Mericano a reconoce un persona fugitivo pa mas di 20 aña, cu tabata sinta ta wak wega y cu e camara di televion a gara. Ta trata aki di John Ruffo cu ta wordo busca hopi tempo caba. Aparentemente e tabata biaha frecuentemente pa Aruba den su dealnan dudoso.
AGENCIA DI BIAHE
Un otro tabata un agente di biahe na Glen Aubrey cu a tuma mas di 100 mil dollar na placa pa vacacionan pa entre otro Aruba, pero cu a wordo gara ta horta y tambe a cay cera.
DIRECTORA DI RADIO
Un directora di un emisora na Dallas, tambe a wordo gara ta usa placa di e emisora den un forma illegal pa finnan illegal, cu e la usa pa financia biahenan pa e.o. Aruba.
NEW MEXICO – E actor Mericano Alec Baldwin a kibra su silencio diabierna, un dia despues cu accidentalmente e la tira un director di camarografo mata y herida un director di cine. “No tin palabra pa descrubi mi tristeza”, e actor a bisa riba su cuenta di twitter. “Un señora, un mama, y un colega stima di nos”. E ta referi na Haylyna Hutchins (42) cu a fayece a consecuencia di e incidente. Tabata riba e lugar di filmacion di e pelicula nobo Rust cu Baldwin a tira un arma cu mester tabata uno ‘falso’.
SANTA FE – Conocido productor y actor di cine Mericano Alec Baldwin (63) a tira un camarografo mata y herida un productor di cine cu un arma ‘falso’ diahuebs. E arma ta esunan cu ta wordo usa den pelicula. Pero algo a bay robez y e arma a resulta mortal. Tur esaki a sosode na e sitio di produccion di un pelicula nobo ‘Rust’ na New Mexico. E camarografo tabata hefe di su departamento, Halyna Hutchins, 42 y e productor Joel Souza, 48. Oficialmente no a acusa Baldwin cu e caso aki ainda. E ta bou di investigacion. Baldwin a duna su declaracion si na polis, y tabata hopi conmovi pa loke a sosode. No ta prome biaha cu un arma ‘falso’ pa pelicula ta resulta un arma mortal. Den pasado dos actor a yega di fayece caba ora cu a usa un arma cu tabata ‘falso’, pero a resulta defecto. E armanan aki mester tira blanco, pero aparentemente tabatin municion real den esaki.
CARLTON – Restonan parcial humano haya pa autoridadnan Mericano e siman aki, a keda confirma diahuebs pa e agencia federal policial (FBI) Mericano di ta di e hoben Brian Laundrie, pareha di Gabby Petito cu tabata perdi pa mas di un luna caba. E restonan a wordo haya den un area na Carlton Florida diaranson, banda di loke tabata mustra di ta artefactonan di Laundrie. Un luna prome ora cu a haya e curpa di Petito, Laundrie a bira ‘un persona di interes’ den e caso aki. Awor e mes ta morto. E caso a hala atencion nacional y internacional. E pareha tabata biaha rond di Merca, ora cu diripiente lo a surgi problema entre nan.
AMSTERDAM – E chens ta grandi cu nos ta haya nos confronta cu un variante mas contagiable di Coronavirus. Asina specialistanan ta bisa na Inglatera y Hulanda. E ta un variante cu ta origina na Inglagera y ta 10% mas contagiabel cu esun di Delta. Esey por traduci den mas hospitalisacion na Hulanda. E version nobo a haya e nomber AY.4.2. y tabata motibo caba pa Hulanda cera frontera cu Maruecco.
MADRID – Corte Spaño diaranson a dicta atrobe cu mester extradite e ex spion Venezolano Hugo Carvajal pa Merca. Asina e portal Britanico BBC ta raporta. Atrobe, pasobra den pasado caba a dicta (2019) pa e wordo extradita, pero despues a cambia di pensamento. E ta wordo busca na Merca pa cargo di traficacion di droga y colaboracion cu e grupo terorista Colombiano Farc. Segun e portal, por ta tambe cu Carvajal por tin informacion importante incriminatorio contra presidente Venezolano Nicolas Maduro. Na 2019 Carvajal a kibra relacion cu Maduro y a huy pa Spaña. E veredicto di awe ta sigui e decision di gobierno Spaño pa no otorga sr Carvajal asilo politico.
PARKLAND – E homber Nicolaz Cruz (21) awe mainta a admiti culpabilidad pa a tira 17 persona mata riba tereno di Marjory Stoneman Douglas High School na Parkland, Florida dia 14 di februari 2018. E ta algo inusual cu ta sosode, ora cu un persona admiti culpabildad na inicio di e caso. Esey ta pone e ora cu e caso no tin cu tuma lugar mas y ta djis pasa pa sentencia e persona. Huez Elizabeth Scherer repetidamente a puntra e homber y cada bez e tabata contesta cu e ta admiti. Su admission por resulta den castigo di prison di bida largo. Esaki ta considera e caso di tiroteo masivo mas serio na Merca, mas cu esun di Columbine High School unda cu 15 persona a resulta morto na 1999.


text:
ORANJESTAD, Aruba –16 oktober 2020:
Campaña anual di vacunacion contra Influenza ta bay cuminsa y Departamento di Salud Publico ta haci un yamada na e grupo di risico pa pasa busca nan vacuna completamente gratis na un di e localidadnan cu mas ta combiniente.
Bou di grupo di riesgo nos ta referi na personanan cu ta na risico pa desaroya complicacionan grave manera bronkitis y pulmonia pa motibo di griep. E personanan aki ta hende grandi riba 60 aña, mucha bou di 2 aña, personanan cu ta sufri di malesanan cronico of malesa di nan sistema respiratorio. Tambe personanan obeso, na estado of cu tin un sistema inmunologico abou door di malesanan manera cancer y HIV.
Aki bou ta sigui un lista di e diferente dia y localidadnan unda nos enfermeronan lo bay ta aplicando e vacuna di influenza.
- Diahuebs dia 22 y 29 di oktober na Centro Playa Pabou – entre 9or y 12or di mainta
- Diabierna dia 23 y 30 di oktober na Centro Curazon Santa Cruz – entre 9or y 12or di mainta
- Diamars dia 27 di oktober y 3 di november na Centro di Bario Noord – entre 9or y 12or di mainta
- Dialuna 2 y 9 di november na Centro di Bario Brazil – entre 9or y 12or di mainta
Na e localidadnan aki lo vacuna personanan cuta cay bou di e grupo di riesgo. E personanan aki mester presenta cu nan recept di doctor di cas y nan carnet di AZV. Adultonan mayor di 60 aña mester presenta solamente cu nan carnet di AZV valido.
Es cu no ta cay bou grupo di risico pero kier cumpra e vacuna, esaki NO ta posible na e postnan menciona ariba, pero si na seccion di Malesanan Infeccioso. Es cu kier cumpra vacuna mester haci un cita online via www.dvg.aw
. Riba e website lo encontra un link pa por traha un cita pa campaña di vacunacion contra influenza.
Pa esnan cu enberdad no por traha e cita online por haci esaki tambe telefonicamenta via 5224239 of 522424
nos ta informa si cu nos lineanan ta basta ocupa relaciona cu e maneho di e crisis di covid-19. E vacuna tin un costo di fl 20,- cu por wordo paga unicamente electronico (swipe) no ta permiti placa cash.


text:
NAGICO a risibí bishita di atletanan olímpiko
NAGICO a risibí bishita di atletanan olímpiko
Willemstad, 27 di Sèptèmber 2021 – Djamars último NAGICO a risibí bishita di Kòrsou su medayistanan. Esaki tabata kulminashon di un patrosinio di NAGICO na e evento den kual a honra e atletanan dia 16 di sèptèmber ultimo. Kòrsou kompletu por a disfrutá di e evento ku a wòrdu transmití na TeleCuraҫao dia 19 i ku ripitishon dia 23 di sèptèmber.
Durante e bishita trahadónan di NAGICO por a sera konosí i tambe kombersá ku e atletanan. Kada un di e atletanan tin un historia di determinashon i perseveransia, i sigur por sirbi komo inspirashon pa hóben i adulto. Pueblo di Kòrsou por ta sumamente orguyoso di e atletanan. Den kombersashonnan masha inspirativo ku a tene ku e atletanan na ofisina di NAGICO, por a konkluí ku kada un a keda motivá p’e pensamentu, di ta e mihó vershon di nan mes i den esaki impulsá nan pais pa bai dilanti. Esaki ta algu di apresiá. NAGICO ta felisitá kada un pa nan prestashon den olimpiada na Tokyo.
NAGICO ta kere firmemente ku invershon den deporte i edukashon di nos mucha- i hóbennan, ta garantisá ku yunan di tera por sigui kompetí riba nivel mundial. Kumpliendo ku su responsabilidat sosial pa inspirá i motivá komunidat, NAGICO pone akshon tras di palabra i ta kontentu di por a forma parti di e trayekto dediká na e atletanan durante nan estadia na Kòrsou.
Riba fotonan athunto por tuma nota di e bishita di atletanan na ofisina di NAGICO djamars ultimo.


text: Diahuebs mainta a drenta informe di un caso di kiebro u intencion di ladronicia den un cas na Palm beach, mesora a dirigi patruyanan na e sitio. Na yegada di e patruya a bin compornde cu un sospechoso color scur cu shirt blauw/berde cu petchi di Tat Fat a kibra glas pa drenta horta na un cas na Palm Beach. Ta danki na bisiñanan atento a raporta esaki mesora. Alomenos na 2 otro adres bisiñanan tabata alerto di tal forma cu e antisocialnan a nota y a core bay pabao den area banda di Palm Beach. Polis a keda busca rond pero ainda no a logra topa cun’e.


text:
Kico ta certifica copia di diploma?
- Certifica copia di diploma ta encera cu un instancia ta declara cu e copia di un diploma ta cuadra cu e diploma original y cu e ta otorga door di un institucion cu ta cay bou di e sistema di enseñansa regla pa ley di e pais concerni.
Cua instancia ta certifica diploma otorga na Aruba?
- Inspeccion di Enseñansa ta cerfifica diploma cu ta otorga na Aruba door di un institucion cu ta pertenece na e sistema legal di enseñansa na Aruba.
Cua instancia ta certifica diploma otorga den exterior?
- E instuticion di enseñansa cu a otorga e diploma ta certifica e copia di e diploma. Door di esaki, ta consehabel pa tuma contacto cu e institucion cu a otorga e diploma.


text:
- Un extracto di Camara di Comercio;
- E documento ariba menciona, mester tin riba dje, e nomber bieu y nobo di e doño;
- Mester yena e fecha di e cambio;
- Tin cu entrega e acta cu e notificacion di e datonan completo di e adres di e partido cu ta cambia;
- Si no por deduci esaki for di e acta, e ora ey mester indica esaki den un carta adhunto.
Inscripcion di un cambio di nomber pa patent
Descripcion
Pa cambia e nomber di e doño di un patent, bo mester haci un peticion p’esaki na e Oficina di Propiedad Intelectual.
Unda pa pidi'e? / Mas informacion na
Kico mi tin di hiba cu mi?
Cuanto e ta costa?
Cuanto tempo ta dura pa hay'e?
2 siman


text:
Rooi Afo – Diabierna anochi algo prome cu 8’or informacion a drenta di un accidente na Rooi Afo.
Na yegada di polis nan ta constata cu ta trata di un auto, cu a bay dal contra un mata di kwihi.
Segun un testigo, e auto lo a slip birando e bocht y posiblemente na luga di primi brake e lo por a primi gasolin y bay dal contra e mata di kwihi.
E otro posibilidad ta cu e chauffeur lo por a bira malo na stuur, door cu e ta un persona diabetico segun esnan na e sitio cu conoce.
Na e sitio e chauffeur a cuminsa bira hopi inkieto y famia a cuminsa bira desespera, paso ambulance tawata tarda.
Parse cu den e impacto e lo a dal su pecho tambe.
Ambulance a yega y ela calma, ela wordo transporta pa hospitaal.


text:
Joukamachi no Dandelion
เรื่องย่อ Joukamachi no Dandelion
ไม่มีเรื่องย่อของ Joukamachi no Dandelion
คำที่เกี่ยวข้อง Joukamachi no Dandelion
Joukamachi no Dandelion, อ่าน Joukamachi no Dandelion, อ่านการ์ตูน Joukamachi no Dandelion, อ่านการ์ตูนออนไลน์ Joukamachi no Dandelion, มังงะ Joukamachi no Dandelion, Joukamachi no Dandelion แปลไทย, Joukamachi no Dandelion TH, Joukamachi no Dandelion อัพเดทล่าสุด, Joukamachi no Dandelion manga, Joukamachi no Dandelion ตอนที่, Joukamachi no Dandelion ch., ดาวน์โหลด Joukamachi no Dandelion, Download Joukamachi no Dandelion, อ่าน Joukamachi no Dandelion ก่อนใครได้ที่ KingsManga ราชาการ์ตูน


text:
Den e prome wega di e di dos rond di e campeonato 2018-2019 di Division Honor Brazil Juniors a sigui impone nan wega bistoso cu nan a exhibi den e prome rond di e temporada, nos por bisa cu ya e “Uptown Boys” no ta sorprende nos mas, nan bon wega ta di spera awo.
E oncena Brazilenjo a cuminsa tempran cu presion riba e porteria di River, hayando un penal tempran caba na minuut 4, unda cu Charles Alexander a anota e prome gol for di e punto penal pa pone su ekipo den bentaha di 1-0.
Brazil a sigui impone nan wega di “balbezit” y atakenan relampago, probechando di nan velocidad imponente y na minuut 19 nan a amplia bentaha cu un di dos gol di nan medio-campista Shequan Cornett, Brazil Juniors 2 River Plate 0.
Net prome cu halftime na minuut 43, e delantero di Brazil Theo Teixeira a anota un di tres gol pa hasi e wega 3-0 pa e oncena di ‘p’ariba di brug’. River no tabatin mucho yegada, nan wega tabata sin coordinacion cu hopi imprecision e anochi aki. Asina tambe halftime a bai aden cu Brazil Juniors den bentaha di 3-0.
Na comienso di e di dos tempo ta mesun cos e wega a keda, Brazil Juniors dominando bala y cancha, nan yegadanan tabata mas precies, vooral nan contra-golpinan! Apesar cu nos mester ta honesto y bisa cu nan di cuater gol a yega net na un momento cu River Plate tabata hopi cerca di corta bentaha, hasta nan a cuminsa domina bala y tereno, tocando hopi mihor, pero futbol t’asina, un contra golpi y Kenroy Ranger, e finalista di “Ballon D’Or” e anja anterior, a anota e gol pa hasi e wega 4-0 na minuut 55, un golpi fulminante pa e oncena di Madiki, paso, un 1-3 na minuut 55 ainda hopi cos por a pasa.
Na minuut 84 ta Kenroy Ranger mes a amplia e marcador mas ainda cu un escape hunto cu su companjeronan pa hasi e wega 5-0, su di dos gol di e wega y su number cuater di e campeonato.
Marvin Irausquin e portero hoben di Brazil Juniors tabata asina serca di consegui su di seis “clean sheet” den e campeonato aki si e wega a caba cu e marcador aki, pero, net na minuut 89, casi na final di wega, River Plate ta anota nan gol di honor, den pia di (ironicamente) nan portero suplemente no mas, Zyron Todd, cu a drenta den wega algun minuut previo, for di un rebote Todd a haya su chens pa anota y no a basila pa anota e gol pa su ekipo.
Asina e partido a termina, un bon victoria di di 5-1 di Brazil Juniors pa bai cu e tres puntonan, ‘Man of the Match’ ta Kenroy Ranger. Brazil Juniors awo tin 17 punto, provisionalmente den di tres luga riba tabla y River Plate a keda cu 6 punto den di ocho luga riba tabla di clasificacion.


text:
Kennismaking Mentoren
Recientemente Minister Plenipotenciario Juan David Yrausquin durante un reunion na “Arubahuis” (Den Haag) a cera conoci cu e team di mentornan cu ta guia nos studiantenan na Hulanda.
Buki di nos parhanan lo sirbi como referencia na scol
Recientemente a lansa un buki cu ta registra e variedad di parha cu tin na Aruba, nan informacion, nan potret, entre otro, cual sigur pa un alumno ta un buki hopi valioso.
Aruba ta conta cu 9 programa di estudio segun e “BKS”
Recientemente a tuma luga e clausura di e proyecto di desaroyo y renobacion di Programanan di Estudio na EPI, EPB y OAA.
Muchanan di Aruba a participa na Hour of Code
Recientemente, Biblioteca Nacional Aruba, SETAR, Aruba Digital Systems y Departamento di Enseñansa a ehecuta “Hour of Code” hunto cu diferente scol na Aruba. Ta trata aki di un proyecto organisa rond mundo cu ta introduci e mucha na “coding” pa stimula nan interes den areanan cientifico como tambe di IT.
Cambio di orario na BNA
Biblioteca Nacional Aruba (BNA) ta anuncia cambio di orario di biblioteca durante vakantie escolar pa e temporada di Pasco y dianan di fiesta.
Minister Hooyboer-Winklaar contento cu anuncio di DUO
Despues di un periodo largo di intercambio y deliberacion entre e paisnan a yega asina leu cu Dienst Uitvoering Onderwijs (DUO) lo habri un cuenta di banco local na Aruba pa facilita e pago di debe di estudio, asina Minister di Enseñansa, Cultura y Ciencia di Hulanda, Jet Bussemaker a anuncia durante su bishita na Aruba.
Minister Bussemaker di bishita na IPA
Recientemente Instituto Pedagogico Arubano (IPA) a yama bon bini na Minister Bussemaker, encarga cu maneho di Enseñansa, Cultura y Ciencia na Hulanda. E tabata di bishita riba nos isla pa mantene su mes al tanto di e ultimo desaroyonan cu ta forma parti di e trabaonan haci conhuntamente den Reino.
Reunion entre Inspectornan di Enseñansa di Reino
Na aña 2012 a cuminsa cu e proyecto CAST, unda cu Inspectornan General di enseñansa di Reino Hulandes ta topa dos biaha pa aña pa intercambia informacion y ideanan y pa discuti topiconan y retonan di interes pa tur partner.
Minister Bussemaker na Aruba
Minister di Enseñansa, Cultura y Ciencia di Hulanda, Jet Bussemaker, recientemente a bishita tur e islanan di Caribe Hulandes pa por a tuma nota di cerca di diferente desaroyo y iniciativanan riba e islanan y tambe intercambia informacion y pensamento cu Gobierno y diferente stakeholders importante.
Vierlandenoverleg Onderwijs 2016
Recientemente Aruba tabata anfitrion di e reunion anual di Ministerionan di Enseñansa di Reino Hulandes, e asina yama Vierlanden Overleg, un plataforma cu ta beneficia tur partner.Scroll To Top


text:
Email cu Resumen Debe y Credito SVb
Diasabra 11 di mei 2019 SVb a cuminsa e proceso pa manda un resumen di debe y credito na tur doño di trabao registra na SVb. Tur doño di trabao di cual SVb tin un email a ricibi (algun) di e documentonan aki:
– Cuenta(nan) habri di premie Seguro di Malesa y Accident (ZV/OV);
– Debiteurenkaart y Crediteurenkaart (ZV/OV);
– Resumen di Cessantia, Boet y/of Pago pendiente.
Doñonan di trabao asina ta ser informa di e estado di nan cuentanan riba e documentonan aki. Ademas si tin cualkeir pregunta riba esaki por tuma contacto cu SVb manera ta menciona den e email, of por email nos na info@svbaruba.org.
Ta posibel cu un doño di trabao no a ricibi e email aki di SVb. Na prome instante nos ta conseha pa wak si e email di SVb no por a wordo clasifica como ‘spam’ of ‘junk’, y asina no ta aparece den e ‘inbox’. Ademas ta posibel cu nos tin un emailadres registra cu no ta corecto of cu no ta wordo usa mas. Den e caso aki nos ta pidi pa tuma contacto cu nos pa nos por registra e email corecto.
Cu e servicio aki SVb ta sigui riba e caminda pa duna nos clientenan mas servicio digitalisa. Ademas dentro di poco nos lo ta bay ofrece tur e informacionnan aki riba nos website, unda tur doño di trabao lo por subi nos website y log in na un manera sigura y safe pa haya nan mesun informacion.


text:
Dialuna mainta polis di bario a bay na Seroe Patrishi na e paper clip rotonde unda hopi hende cu ta cana y core riba e walkway ta reclamando e autonan para eyriba. Despues di cu e habitantenan a mustra documentonan di e tereno a bin realisa cu esey ta tereno propiedad priva di e habitantenan ey.
1 thought on “Joggers y walkers ta reclama espacio pero parti di E.J. “Warty” Vos blvd. su walkway ta traha riba tereno PRIVA”
-
Bon tardi. Loke mester a sosode eynan ta cu prome cu a cuminsa traha e paperclips eynan gobierno mester a cumpra e tereno y cas of ofrece e doño di tereno un otro caminda pa traha un cas nobo. Esey a sosode cu e cas cu tabata pariba di esun aki. Nan a traha un cas nobo y awo e doño di e cas ta biba trankil di dje un tiki mas pariba di unda su cas tabata.


text:
Casonan ta subiendo poco poco atrobe. Ta urgi comunidad pa sigui cuida durante dianan di fiesta.
ORANJESTAD, 25 november 2020
Segun resumen di awe 14 persona a recupera di covid, a keda registra un total di 27 caso nobo di Covid-19, di cual 2 ta no-residente, ("positivity rate" awe ta 27%).
Casonan activo pa awe ta na 101, total di testnan haci na airport y hospital hunto ta 370, testnan haci na laboratorio di hospital so ta 89, total di casonan di fayecimento relaciona cu Covid-19 ta na 45
Averahe di casonan pa dia abase semanal ta 13 caso y averahe di "positivity rate" pa dia abase semanal ta 16%
Hospital ta informa cu tin un total di 7 persona interna di cual 2 ta den Cuido Intensivo y 5 isola riba piso general.
Segun datos di e cifrasnan por observa cu e casonan ta subiendo poco poco. Ta tumando nota di clusternan cuta formando cu mas frecuencia. Sea den seno familiar, na pia di trabou of despues di actividad social entre amigonan.
Ta urgi cada persona pa sigui proteha bo mes na tur instante. Bo no sa kende por tin e virus pa cual motibo bo mester sigui proteha bo mes.
Flexibilisacion di e medidanan no nifica cu e risico of peliger di contrae covid a pasa. Flexibilisacion nifica cu como individuo bo tin e responsabilidad pa cuida bo mes mas ainda.
E yamado ta na comunidad pa den e dianan di fiesta venidero, sigui mantene distancia, sigui aplica higiena, sigui uza tapaboca, sigui test pa covid sibo tin sintoma, sigui mantene isolacion of cuarentena ora bo wordo instrui, sigui cumpli y sigui cuida. Di forma aki nos lo por disfruta di e dianan festivo sano den compania di nos famia y sernan stima.
Aruba ta conta cu bo!


text:
KRALENDIJK – Ministerio Públiko (OM) di Boneiru a entregá un petishon pa apelashon den e kaso Zambezi na Korte Komun kaba, promé ku e tratamentu tokante e kontenido a tuma lugá.
Esaki ta posibel a base di hurisprudensia, fiskal Henry Hambeukers ta bisa. E tratamentu di e kaso Zambezi, kaminda èks diputado di UPB Burney El Hage i èks lider polítiko di UPB Ramoncito Booi ta parse dilanti wes, ta tuma lugá na mart.
Na prinsipio OM lo a pasa pa apelashon despues di e sentensia. OM no ta di akuerdo ku e desishon di wes Irma Lips pa no inkluí e aktonan di korupshon di kua tambe ta sospechá El Hage i Booi.
Hurídiko
OM ta pensa ku e desishon di Lips ta su desishon final. Hambeukers: “Nos a palabrá e kaso internamente i huridikamenta nos a investig’é bon. A base di hurisprudensia nos ta pensa ku den kaso di un veredikto final, nos por apelá.
Awor Korte Komun mester studia e petishon di OM. Segun OM no por lòs e echonan ku awor ta pèrsiguí El Hage ku Booi p’e, esta froude di hipotek i labamentu di plaka, for di korupshon.
Rechaso
Si Korte rechasá e petishon di OM, e kaso penal ta sigui normal na mart. OM lo trese e aktonan di korupshon ku a skrap dilanti mas despues. “E ora ei nos ta warda mira kon e kaso lo kaba. Den e huisio final mester tin pará ku nos no a haña permit pa pèrsiguí e korupshon. Djei nos ta bolbe apelá i bon mirá asina nos tin dos chèns”, segun Hambeukers.
Outor Belkis Osepa


text:
Geplaatst op 25 maart 2021 di door Ministerie van Sociale Ontwikkeling, Arbeid & Welzijn
WILLEMSTAD – Ministerio di SOAW ta anunsiá ku durante lockdown e ta alkansabel pa su klientenan na e siguiente manera:
Sektor di Desaroyo Sosial
Kasnan di bario lo ta alkansabel via telefòn pa informashon òf pa traha un sita di forma ku su klientenan por sigui risibí servisio di djaluna pa djabièrnè entre 8’or di mainta pa 12’or di mèrdia i entre 2’or di mèrdia pa 5’or di atardi.
Por yama e siguiente numbernan:
Kas di Bario Punda/Banda Ariba 724-5251
Kas di Bario Otrabanda/Banda Abou 724-5253
Kas di Bario Brievengat 724-5252
Kas di Bario Santa Maria 724-5254
Pa aplikashon di ònderstant i sosten laboral por bishitá e siguiente wepsaitnan:
Onderstant: www.soaw.cw
Sosten Laboral : www.fondodisosten.org
Pa loke ta trata aplikashon nobo pa eksonerashon pa mantelzorg por hasi esaki na:
www.gobiernu.cw/petishon-mantelzorgers
Tur persona ku a risibí eksonerashon pa mantelzorg aña pasá, ta bai risibí un mail ku informashon di nan petishon anterior huntu ku e dokumento di eksonerashon pa prent.
Den kaso ku mester kambia informashon den petishon, por manda un mail pa mantelzorg.soaw@gobiernu.cw i indiká ku ta deseá di pidi un eksonerashon nobo pasobra mester kambia informashon manera adrès.
Kuido di hende (Mantelzorg) por sosodé tur dia entre 4:30’or pa 8’or di mainta, entre 12’or pa 2’or di mèrdia i entre 4:30’or di atardi pa 8’or di anochi.
Sektor di Famia i Hubentut
Pa entre otro ayudo sosial of papia ku un trahadó sosial, Sektor di Famia i Hubentut ta alkansabel na telefòn 724-5300 (opshon 4) di djaluna pa djabièrnè entre 8’or di mainta pa 12’or di mèrdia i entre 2’or di mèrdia pa 5’or di atardi.
Sektor di Labor
Sektor di Labor ta alkansabel na telefòn 724-5300 (opshon 1) di djaluna pa djabièrnè entre 8’or di mainta pa 12’or di mèrdia. Tambe por manda email na Sektor-Labor@gobiernu.cw
Ofisina di Mediadó
Ofisina di Mediadó ta alkansabel na telefòn 724-5440 di djaluna pa djabièrnè entre 8’or di mainta pa 12’or di mèrdia i entre 2’or di mèrdia pa 5’or di atardi.
Na e manera akí Ministerio di SOAW ta sigui brinda su servisionan na pueblo di Kòrsou teniendo kuenta ku e sirkunstansianan di lockdown.


text:
DIRECTIVA DI KvK PA AÑA 2021
Oranjestad – Conforme e stipulacion den ley, Camara di Comercio y Industria (KvK) ta representa comercio y industria di Aruba. E directiva di KvK, cu ta consisti di 9 miembro, tawordo elegi door di representantenan di negoshinan grandi“grootbedrijf” como tambe di negoshinan chikito “kleinbedrijf”. Den e prome reunion di directiva di KvK e miembronan taelegi un presidente y un vice-presidente pa e aña actual. Alabes ta keda determina cual miembro lo fungi como epresidente suplente. E presidente y vice-presidente, hunto cue secretario/director ehecutivo, ta forma e directiva diario di KvK.
Pa aña 2021, e directiva di KvK ta consisti di sr. Omar Trompcomo presidente, sra. Wanda Broeksema como vice-presidente y demas miembronan sra. Monica Kock, sra.Sandy Odor, sr. Daniele Ferrara, sr. Gerardus (Geert) Webery sr. August (Anthony) Croes cu lo fungi tambe como presidente suplente den caso cu e presidente of e vice-presidente ta ausente. E directiva ta conta cu dos miembronobo den persona di sr. Eugene Farro y sr. Diederik Kemmerling.
E directiva di KvK ta encarga cu e maneho y strategia di e organisacion, cu asistencia di e secretario/director ehecutivo,sr. Martijn Balkestein kende alabes hunto cu e personal di KvK ta percura pa e funcionamento y actividadnan diario di KvK.
KvK ta premira cu e añanan benidero nos lo sigui sinti e efectonan di e pandemia y cu henter nos comunidad, specialmente nos comerciantenan y nos gobierno, lo wordoconfonta cu diferente retonan adicional. Pa por yega na un recuperacion di nos economia y stabilidad social, mester hacivarios reforma y tuma accion urgentemente, caminda cu tasumamente importante pa tur stakeholders traha huntu cu e interes comun di supera e situacion dificil aki cu ainda nos taconfrontando y crea un miho porvenir cu ta duradero y sostenibel.
Directiva di KvK ta dispuesto pa sigui duna su aporte y lo keda boga pa tin mas dialogo entre gobierno y e sector privapa asina conhuntamente por atende e diferente puntonan di atencion y di preocupacion di e sector comercial. KvK lo percura pa ta mas activo e aña aki y lo organisa diferente actividadnan pa ricibi feedback di nos empresarionan y tambe pa KvK por comparti informacion y experticio.
Aruba, 5 februari 2021
Camara di Comercio y Industria (KvK)
2


text:
Komishon di Konseho i Arbitrahe
E funshonamentu di e Komishon di Konseho i Arbitrahe ta reglá den párafo 4, artíkulonan 11 te ku 19, di e ordenansa ‘Landsverordening Georganiseerd Overleg in Ambtenarenzaken’.
Konforme artíkulo 11, insisonan 2 i 3, di e ordenansa e Komishon di Konseho i Arbitrahe ta konsistí di un presidente i su remplasante, dos miembro i nan remplasante ku ta representá Minister i dos miembro i nan remplasante ku ta representá Komishon Sentral di Sindikatonan.
Den kaso ku un di e partidonan pidi un konseho, tres miembro di e Komishon di Konseho i Arbitrahe ta sinta pa atendé ku e konseho. Den kaso di arbitrahe tur sinku miembro di e komishon ta bini huntu.
Ora ta trata un petishon pa konseho, e partido ku ta deseá e konseho mester entregá su petishon na e Komishon di Konseho i Arbitrahe.
Artíkulo 16, insiso 1, ta stipulá ku pa loke ta trata arbitrahe, e dos partidonan, esta Minister i Komishon Sentral di Sindikatonan, mester ta di akuerdo pa hiba un kaso dilanti di e Komishon. Den e kaso aki e veredikto di e Komishon di Konseho i Arbitrahe ta mara tur dos partido.
Konforme artíkulo 19 e miembronan di e Komishon di Konseho i Arbitrahe tin obligashon di sekresia pa loke nan a vosiferá den nan reunionnan. Sinembargo, nan konsehonan, konsehonan adishonal i nan veredikto si ta públiko. Klek aki pa e konseho di e Komishon di Konseho i Arbitrahe, fechá 3 di desèmber 2018.
Presidente di e Komishon di Konseho i Arbitrahe ta Presidente suplente señora dr. mr. R.C. Martina-Joe.
Sra. dr. mr. R.C. Martina-Joe
Sra. mr. L. Sasso-Hart
Sra. mr. S.E. Smith
Sra. mr. F. Pais-Fruchter
Sr. mr. B. Doran
Sr. mr. C. Belfor
Sra. mr. M. Hammoud
Sr. O.F. Dalnoot M.S.W./M.Ed.
Sra. mr. F.L. Cijntje-de Jager
Georganiseerd Overleg in Ambtenarenzaken
Ansinghstraat #17
Curacao, Nederlandse Antillen
Tel: +5999 461 5406 / 5328
Fax: +5999 461 5399


text:
Kralendijk – Kolegio Ehekutivo a ofresé presupuesto 2020 na Konseho Insular. Dia 3 di sèptèmber a publiká esaki riba wèpsait di Entidat Públiko Boneiru pa asina tur hende por tuma nota di dje. ‘Departamentu di Finansa a traha duru pa entregá e presupuesto na tempu na Kolegio di supervishon finansiero (Cft) i pa evaluá i prosesá e rekomendashonnan ku nan a risibí bèk di Cft. E resultado ta ku nos a ofresé e presupuesto na Konseho Insular dentro di e término ku lei ta preskribí, manera nos ta hasi tambe ku tur otro obligashon di reportahe finansiero’, sigun diputado Elvis Tjin Asjoe.
‘Ku esaki departamentu di Finansa a pone un paso grandi padilanti. E último añanan no a entregá práktikamente ningun reportahe na tempu, loke a kondusí na insatisfakshon grandi di Cft i Konseho Insular. E último lunanan a desplegá hopi trabou pa rekuperá retrasonan di manera ku nos por kumpli ku obligashonnan legal. E siguiente paso ta mehorá kalidat di proseso i kontenido. Ku Cft nos a palabrá un trayekto di mehorashon tokante esaki i a stipulá esei tambe den Akuerdo Intergubernamental. Awor ku nos tin e planifikashon bou di kontròl nos ta bai traha duru riba esaki. No ta un tarea fásil, pero nos empleadonan ta hopi motivá i p’esei mi tin hopi konfiansa den esaki.’
Sifranan konfiabel ta hasi ku Kolegio Ehekutivo i Konseho Insular por tuma desishon na un manera responsabel tokante invershonnan nesesario. ‘Loke nos komo Kolegio Ehekutivo ta hasi otro, ta presupuestá reservanan pa mantenshon. Ta bunita pa traha un kaminda, pero si seguidamente bo no tin sèn pa mantenshon esei no ta yuda nos komunidat mashá. E ta zona lógiko, pero e no tabata sosodé’, segun diputado Tjin Asjoe. E no a spanta di reakshon di Cft riba e presupuesto. ‘Nos sa ku nos ta bini djaleu. Mi ta mira e rekomendashonnan di Cft komo konseho grátis. Nan ta yuda nos mehorá nos maneho finansiero. Esei ta un kondishon importante pa e bon gobernashon ku e Kolegio Ehekutivo aki ta boga p’e. Loke Cft ta hasi pa Entidat Públiko Boneiru, por sierto e provinsianan na Hulanda Oropeo ta hasi pa e munisipionan ayanan. E provinsianan ta evaluá tur presupuesto munisipal i ta duna rekomendashon i konseho pa mehorashon.


text:
KRALENDIJK – Djabièrnè atardi Kuerpo di brantwer Hulanda Karibense, BKCN, a entrodusí nan vehíkulo nobo i super sofistiká na kazèrne di brantwer. Ta trata di un Oshkosh Global Striker, manera su nòmber ofisial ta. Den presensia di bomberonan i diferente invitado a tuma lugá e aktividat kaminda algun persona a dirigí palabra. Komandante General Interino di BKCN, Albert Gieling, a papia i a menshoná kon importante ta e tarea i responsabilidat ku e bombero tin. 24 ora pa dia, 7 dia di siman nan mester ta pendiente. E bombero sèmper mester ta atento i akudí rápido na e sitio di insidente i aktua korekto. Mester di hende ku bon konosementu i bon ekipá. E mashin nobo ta hopi amplio ku diferente posibilidat,“ Gieling a splika. El a sigui konta ku e trùk nobo ta avisá na momentu ku tin algu ku no ta funshoná korekto. Pues un mekániko no mester buska e problema, e trùk mes ta indiká na unda tin problema i pa drech’é. E trùk ta sofistiká, rápido, fásil pa manehá pero kostoso, sinembargo e ta di nesesidat, Gieling a tèrminá bisando.
Despues a dirigí palabra Jos Hillen, direktor di Bonaire International Airport (BIA) i el a menshoná ku ta bai tin desaroyo pa kresementu.
Gezaghèber Edison Rijna tambe a dirigí palabra i a menshoná entre otro ku Boneiru ta poko mas sigur awor ku e trùk nobo. “Ta hopi importante pa tin trùk nobo, edifisio grandi, sinembargo spesialmente e trahadónan. Ku hendenan bon prepará, nos por ta sigur pa loke ta trata seguridat. Spera ku ta usa e trùknan solamente pa keinta nan mainta trempan riba pista di aterisahe na aeropuerto i nada mas,” gezaghèber Rijna a tèrminá bisando.
Seguidamente a papia Hubert-Jan Albert na nòmber di Minister di Seguridat i Hustisia komo manehadó di e kuerpo di brantwer den Reino, kende tambe a gradisí tur presente i pa e bon desaroyo. Despues Pader Ranolfo Goneda a hasi orashon i bendishoná e trùk nobo pa paga kandela.
VEHÍKULO NOBO SUPER SOFISTIKÁ PA BRANTWER
KRALENDIJK – Djabièrnè atardi Kuerpo di brantwer Hulanda Karibense, BKCN, a entrodusí nan vehíkulo nobo i super sofistiká na kazèrne di brantwer. Ta trata di un Oshkosh Global Striker, manera su nòmber ofisial ta. Den presensia di bomberonan i diferente invitado a tuma lugá e aktividat kaminda algun persona a dirigí palabra. Komandante General Interino di BKCN, Albert Gieling, a papia i a menshoná kon importante ta e tarea i responsabilidat ku e bombero tin. 24 ora pa dia, 7 dia di siman nan mester ta pendiente. E bombero sèmper mester ta atento i akudí rápido na e sitio di insidente i aktua korekto. Mester di hende ku bon konosementu i bon ekipá. E mashin nobo ta hopi amplio ku diferente posibilidat,“ Gieling a splika. El a sigui konta ku e trùk nobo ta avisá na momentu ku tin algu ku no ta funshoná korekto. Pues un mekániko no mester buska e problema, e trùk mes ta indiká na unda tin problema i pa drech’é. E trùk ta sofistiká, rápido, fásil pa manehá pero kostoso, sinembargo e ta di nesesidat, Gieling a tèrminá bisando.


text:
Durante fin di siman a drenta dos kaso di akto kontra moral na kuerpo polisial. Manera ta kustumber, pa salbaguardia e anonimidat di e viktima, kuerpo polisial ta komuniká di un manera limitá tokante kaso kontra di Moral.
E kasonan ta konosí na kuerpo di polis i tim di recherchi di Jeugd en Zeden zaken ta kondusiendo invistigashon intensivo for di trempan ayera mainta. Tin 2 detenshon den e kasonan. Mas informashon tokante e kaso ta sali pronto.
Mirando e sensatividat di e kasonan, nos no por komunika mas detaye, te na momentu ku tin mas klaridat.
Nos ta konta ku boso kooperashon, komprenshon i deskreshon den e kaso relashona ku e kaso


text:
Resultado Beveko Bright Baseball Liga 40 i Liga 50
Resultadonan di e wikènt di 18/19 sèptèmber di BEVEKO BRIGHT BASEBALL:
LIGA 40+
Bulldogs 14 – Quality Stars 2
Pa Bulldogs: 14 kareda 13 hit i 1 eror. Picher ganadó: Lester Victoria. Mihó bate: Reugene Martis di 3-3 i Djurick Pietersz di 2-2.
Pa Quality: 2 kareda 4 hit i 0 eror. Picher pèrdèdó:Reinold Anderson. Miho bate:Emile Hashwel Jr. di 1-1.
Sta Maria Pirates 17 – Sta Rosa Memories 12
Pa Sta Maria: 17 kareda 13 hit i 2 eror. Picher ganadó: Emilio Velarde Lugo. Mihó bate: David Kirindongo di 2-2. David Kirindongo tabata tin 2 honron i Ramiro Balentina 1 honron.
Pa Sta Rosa: 12 kareda 14 hit i 1 eror – Picher pèrdèdó: Gilbert Juliana. Mihó bate: Raymy Cicilia di 3-3 i Ian Leito di 2-2.
Yesterday 6 – Marlins 2
Pa Yesterday: 6 kareda 8 hit i 3 eror. Picher ganadó: Pernell Sprott. Miho bate: Renny St Jago di 2-2.
Pa Marlins: 2 kareda 6 hit i 2 eror. Picher pèrdèdó: Orlando Gerard. Mihó bate: Wilkin Martinez di 1-1.
Vosama 12 – Veteranos Otrobanda 0
Pa Vosama:12 kareda 13 hit i 0 eror. Picher ganadó:Xaviero Avastia. Mihó bate: Humprey Noor di 2-2.
Pa Otrobanda: 0 kareda 3 hit i 4 eror. Picher pèrdèdó: Gilbert Bernadina. Mihó bate: Anshel de Palm; Giovanni Maduro i Richard Campagnard tur di 2-1.
Isla Crackers 11 – Jandoret Raiders 3
Pa Isla: 11 kareda 9 hit i 1 eror. Picher ganadó: Jursiegh Leitoe. Mihó bate: Roderick Eustatius di 2-2 Verney Jansen tabata tin un honron.
Pa Jandoret: 3 kareda 4 hit i 2 eror. Picher pèrdèdó: Clifton Yziek. Mihó bate: Earl Virginie; Elton Riedel i Robertico Castillo tur di 1-1.
Marchena Stars 9 – The Brothers 2
Pa Marchena: 9 kareda 11 hit i 0 eror. Picher ganadó: Wendell Elizabeth. Miho bate:Gregory Bito; Chendel Leito i Giovertino Isebia tur di 3-2.
Pa The Brothers: 2 kareda 5 hit i 4 eror. Picher pèrdèdó: Signald M Burnet: Miho bate: Signald M. Burnet di 2-2. Signald M. Burnet mes ku honron.
LIGA 50+
Sigui Hunga 5 – Yesterday 3
Pa Sigui Hunga: 5 kareda 6 hit i 2 eror. Picher ganadó: Fisel Perreira. Miho bate: Herman Gumbs; Franklin Leuteria i Aldrin Visser tur di 1-1.
Pa Yesterday: 3 kareda 7 hit i 1 eror. Picher pèrdèdó: Omar Valies. Miho bate: Omar Valies di 2-2.


text:
Revista FOCUS a haci entrega di su Reconocimentonan durante un anochi elegante na Casa Alistaire. Pa e RECONOCIMENTO FOCUS 25 ANIVERSARIO, a scoge 5 hende muher, cada un ta representa un lustro di e revista. Hende muhernan cu un trayectoria interesante y cu tin un mision y vision den bida pa awendia ta un rol model pa otro hende muhernan. Pa di tercer aña ta duna e publico tambe e oportunidad pa scoge 1 hende muher, cu a inspira y motiva nan ricibi e RECONOCIMENTO FOCUS PANTENE.
E cinco hende muhernan cu a ricibi e Reconocimento 25 Aniversario, a haya un obra di e escultora Maritza Erasmus. Maritza a inspira e obra riba nos dushi isla Aruba, p’esey mes el a uza nos bunita santo blanco cu textura ‘rough’ pa refleha nos baranca y e piedranan di coral. Y e color blauw ta pa nos lama na e costa panort di Aruba y e toke silver ta pa e celebracion di 25 Aniversario.
E prome persona cu a ricibi su Reconocimento Focus 25 Aniversario tabata Irene van der Linde. Irene tin awor mas di 40 aña dedicando na su bunita profesion y dunando su aporte na beneficio di salubridad na comunidad di Aruba. Minister Andin Bikker a haci e entrega di e reconocimento na Irene van der Linde.
E siguiente persona cu a entrega su Reconocimento tabata Naline Heilbron, cu ta un empresario social cu su vision ta pa trece un liña di producto 100% natural, cu por produci cu participacion di e personanan cu limitacion. E estilista Roberto Avalo a haci entrega di e Reconocimento na Naline Heilbron.
Yelitza Domacassé-Helmeyer na edad di 8 aña caba, tabata sa cu un dia e lo por a bira dentista. El a sigui su soño y cu diploma den man, el a bolbe Aruba. For di 2009 Yelitza a cuminsa eherce su profesion den su propio consultorio. Yelitza a ricibi su Reconocimento for di Ryan Kock cu ta partner na Atlas Accountancy.
Un persona nada desconoci den mundo empresarial, Osyth Henriquez, a desaroya e proyecto hotelero di Ocean Villas. E ta gusta combina su creatividad den e construccion di su proyecto, pa crea un bungalow y combina su decor unico. Director di KIA, Gino Winklaar, a haci entrega di e Reconocimento na Osyth Henriquez.
E Reconocimento Focus 25 Aniversario a yena Claudia Ponson-Daher di alegria y cu un sentimento di grandi di gratitud. Sin embargo Claudia no por tabata presente pa ricibi su Reconocimento pa motibo di ta den exterior.
Esaki ta di tres aña cu FOCUS conhuntamente cu PANTENE, ta scoge via FACEBOOK e categoria di RECONOCIMENTO FOCUS PANTENE INSPIRACION. Pa aña 2019 ta ricibi e reconocimento: Jaritza Correa. Pa e PANTENE INSPIRATION AWARD e marca PANTENE a ‘team up’ cu Brenchie’s Lab, pa crea un award unico diseña pa Natalia De Windt, cu a tuma 96 ora di 3D printing pa por keda finalisa. E award aki ta representa e esencia di un hende muher cu ta sigur den su piel y ta mira pa futuro cu un plan, positivismo y e disponibilidad pa inspira otro hende muher pa sigui nan soño- y logra nan metanan. Paso tras di cada muher exitoso tin otro muhernan cu a inspire, guie y apoye.
E nominacion pa Jaritza Correa ricibi e Reconocimento FOCUS PANTENE INSPIRACION 2019 ta pasobra e ta resalta como un hende muhe determina, dispuesto pa tuma risico pa sigui su soño y sali di su confort zone, semper cu disponibilidad pa yuda otro sin pidi nada a cambio, dedica y un excelente ehempel di nunca rindi y sigui crece y evoluciona personalmente. E award a ser entrega na Jaritza Correa pa e brand manager di Pantene na Compra, Ana Maria Ramirez.
Como e maestra di ceremonia a fungi Sue-Ann Ras, cu for di 2002 ta forma parti di e team di Focus y cu ta e portada di e revista di januari. El a luci un bunita creacion di diseñadora Arubiano Gigliola Designs. Como parti di e evento aki, Pantene a crea un area special unda e damanan por a saca potret y ricibi un tas cu algun producto pa despues duna nan ‘review’ di e marca. E aña aki atrobe e ekipo di Elite Productions a haci un set-up fantastico realsando e evento na Casa Alistaire, cu ta un lugar unico band’i lama na Savaneta. E invitadonan a disfruta di un seleccion exkisito di hors d’oeuvres di Aruba Wine & Dine y un bar cu un cocktail special di Jameson Irish Whisky di Pepia Est. Den e seleccion di bebida tabatin diferente marca tanto di Divino, Hodgon Trading como Romar Trading. Sigur un anochi esplendido pa celebra 25 Aniversario di Focus Reconocimento.


text:
Placa cash of cheque, propio transporte pa e matanan.
Benta di mata original di Aruba
Descripcion
Si bo ta desea di cumpra un mata original di Aruba, bo por acudi na Santa Rosa/DLVV. Santa Rosa ta cultiva mata tipico di Auba pa bende. E meta ta pa promove e proteccion di mata tipico menaza pafor di nan habitat. Mata cla pa bende ta por lo general mas chikito cu 1 meter y ta hinca den pochi di 1 gallon.
Unda pa pidi'e? / Mas informacion na
Santa Rosa (DLVV) - Seccion di Maneho di Naturalesa y Paisahe
Habri pa publico: dialuna pa diabierna di 7.00 – 12.00 y di 13.00 – 16.00
Orario di caha: dialuna pa diabierna di 7.30 – 12.00 y di 13.00 – 15.00
Fin di siman, dianan di fiesta y dianan di ATV ta cera pa publico
Kico mi tin di hiba cu mi?
Cuanto e ta costa?
Te cu proxmo aviso Awg. 7,50 pa mata
Cuanto tempo ta dura pa hay'e?
No tin cu warda tanten cu tin den stock


text:
Oranjestad-Minister a usa ley pa regla uniformidad y habri mas oportunidad pa hobennan studia na havo.
Minister di enseñansa Michelle Hooiboer-Winklaar a usa e autoridad cu ley ta duna pa regla e normanan cu tur hoben mester cumpli cun’e pa e drenta un scol di havo. Minister a actua completamente dentro di e ley. Mas ainda. E no a impone un norma cu e mes a scohe. Ela laga un comision cu participacion di directivanan di scolnan secundario di mavo, havo y vwo mes palabra e normanan pa e aña di scol nobo. Ora e comision a entrega nan conseho na e minister, ela laga e directivanan di scol mes vota si nan ta di acuerdo cu e normanan cu e comision a propone. E majoria di directivanan di scol, cu excepcion di e directiva di Colegio Arubano, a vota na fabor di e normanan aki. E minister despues a laga pone e desicion comun aki di e majoria di directivanan di scol den un Decreto Ministerial, como e normanan regla pa ley pa e aña aki, minister a actua perfecto!
CRITICA
E lider di e partido MEP a dicidi di critica e desicion y e decreto di e minister, pasobra segun e lider di MEP, minister lo ta hala mas autoridad p’e mes. E critica aki obviamente ta totalmente infunda. No solamente pasobra ley di enseñansa secundario ta duna e minister e autoridad pa fiha e normanan di admision. E critica di e lider di MEP ta nifica cu e y MEP si ta di acuerdo pa scolnan di havo/vwo sigui exclui hobennn di scolnan di mavo. MEP si kier pa nos enseñansa keda uno selectivo y nos muchanan -specialmente esnan di habla papiamento- keda sin haya oportunidad pa bay havo/vwo y busca un estudio y un carera mas avansa. Esaki ta loke MEP kier pa nos hobennnan!
AINDA FALTA MAS CAMBIO
Den combersacion cu Rene Herde’ ela splica pakico loke e minister a haci ta asina importante. Rene Herde’: “Loke minister a haci ta aplica un instrumento legal pa habri porta di havo/vwo pa mas hoben. Sin e cambio aki hopi hoben no lo drenta havo y nan caminda pa futuro lo wordo corta. Na hopi pais di mundo gobiernonan progresivo mester a usa ley pa cambia e forma cu enseñansa ta organisa y funciona. Pa por duna hobennan mas oportunidad pa un estudio avansa mester trece cambio manera esaki. Pero esaki so no ta suficiente. Ainda falta hopi mas pa cambia. Pero sigur esaki ta un bon desicion cu lo beneficia hopi hoben cu awor si ta drenta havo.”


text:
E Cangreu Blauw ta pertenece na e clase di crustaceonan den e orden di Decapoda y e genero Cardisoma. Tur esakinan por zona hopi straño pero asina ta clasifica e diferente especienan pa haya sa e origen di nan antepasadonan.
E nomber scientifico ta Cardisoma Guanhumi. E ta un cangreu di tera, no di lama, y mayoria biaha di color blauw. Por aprecianan den areanan cerca di costanan mas tanto unda tin hopi matanan di mangel y cu e suelo ta humedo.
Den e relato aki Directie Natuur en Milieu kier ilustra con e Cangreu Blauw ta, unda nan ta biba, kico nan ta come, nan balor ecologico y e peligronan cu e cangreunan ta encontra.
Por identifica e Cangreu Blauw pa e siguiente caracteristicanan: un casca hancho y rondo; e parti ariba di su casca tin un bulto halto di manera gerijs; su wowonan ta pijlo ariba di color preto; su tenglanan (pianan parti dilant) ora e yega adulto ta desigual; uno semper ta mas largo y mas desaroya cu e otro. Mayoria biaha e tenglanan ta dos biaha mas grandi cu su casca. E pianan parti patras ta 4 cada banda y nunca ta mesun largo. Nan size ora di yega adulto ta pa e machonan 52mm y e hembra por bira 53 mm.
Nan colornan por diferencia un poco ora nan ta jong. Nan ta color maron, y den fase di transicion nan ta bira color biña of oranje. E hembra den temporada di pone webo ta bira geel of te hasta blanco. E cangreu tin un dimorfismo sexual (na unda ta reconoce si e ta macho of hembra) esaki kier men cu e machonan tin un abdomen cu un forma di e letter V of forma triangular.
E hembranan tin e parti abou rondo y e parti abou casi cubri ful, te na e rand di su casca. E cangreunan hembra ta yega madurez di reproduccion den 4 aña. E hembranan ta carga e webonan bou di su curpa pa ongeveer 2 siman, prome cu e cana bay pa lama na unda e ta laga esakinan bay. Un hembra di 50 gram por laga mas o menos 10,000 webo cay. Asina cu e cangreu drenta awa di lama, e webonan ta los y bira larva.
E temporada di pone webo por sosode te hasta 4 biaha den un aña entre e lunanan di juli y december, ora di luna yen durante 2 anochi. E cangreunan por mustra di tin menos actividad den temporada di secura y nan holnan ta mas tapa y asina cu tin mas yobida nan ta bira mas activo y ta sali.
E cangreunan ta biba mas tanto den cercania di lama of costanan, den e ecosistema di e matanan di mangel na unda e tera ta muha y di lodo. Nan ta coba buraconan te unda nan ta haya suficiente humedad pa nan desaroyo normal. E cangreunan ta come: matanan cu a decomoposita den lodo of cu a bira moli; insectonan lastrero; scorpion di mondi; resto di parhanan, y otro bestianan morto.E cangreu tin un balor ecologico halto pa e boskenan di e matanan di mangel cu tin na nos costanan. E conservacion di e Cangreunan Blauw ta crucial pa e preservacion di mangelnan, y nan ta organismonan cu no por keda afor di e candena di alimentacion. Nan ta yuda den e proceso di putricion di matanan y asina forma e suelo pa e crecemento di e matanan.
Claramente e cangreunan blauw ta na peliger na diferente momento di nan desaroyo. Un di e menasanan mas grandi ta hende. Den cultura di paisnan bisiña nan ta uz’e pa consumo y tambe pa comercio local. Esaki ta peligroso pa salubridad mirando cu no tin control di hygiena pa malesanan cu e especie por carga. P’esey mes hende No mester coi e cangrunan pa consumo. Pero tambe mester menciona cu door di desaroyo y trahamento di caminda sin tene cuenta cu crusamento di cangreunan, por limita nan di yega lama. Durante temporada di migra pa pone webo, e automobilistanan ta trapa e cangreunan na cantidad halto matando e hembranan cu ta carga cu webo pa bay pone. E pikimento di palonan (driftwood) na lama tambe ta stroba cremento di e cantidad di cangreunan. Na unda mayoria ta sconde den nan fase hubenil.
DNM ta suplica un y tur pa ta alerta, ya cu den e dianan aki lo bay tin crusamento di cangreunan blauw na Pos Chiquito. Sea asina bon di notifica nos inmediatamente via nos facebook page dnmaruba of yama 594-8706. Den e siguiente siman DNM lo saca informacion adicional tocante e esfuersonan pa cu e crusada di nos cangreunan blauw.


text:
Diversificacion Economico
Ta necesario pa nos cuminsa pone nos economia como un prioridad.
Nos ta para dilanti desafionan grandi causa dor di e pandemia. Sinembargo nos tin e vision pa  construi y restaura nos economia cu ideanan nobo y solido. Como pais nos mester facilita y tuma e iniciativa pa presenta, planifica y juda construi industrianan y pilarnan nobo pa nos economia, cu deseperadamente mester di innovacion y passion. Atraves di esaki, nos lo crea mercadonan global nobo cu un idealismo fresco y ambicioso pa nos pais Aruba.


text:
Director di Stichting Slechthorende Aruba (FEPO) Sr. Wim Willems ta contento cu e cooperacion cu e fundacion tin cu Quota Club. Pa e director esaki ta uno bon y nan ta wordo yama pidiendo pa participa den e charlanan cu ta wordo duna na scolnan unda cu por duna informacion riba e problema di bira sordo, di no cuida oido y e dificultad cu tin pa nan biba den comunidad. Pero ta trahando riba un concepto di ley pa cu decibel, pero con pa implementa esaki mester pensa riba dje.
Quota Club a yama e fundacion puntrando si nan lo participa den e proyecto pa duna informacion na scolnan. Na momento cu nan haya invitacion pa haci presentacion na scol, nan ta mira ken por bay sea ta un representante di Quota of di FEPO. Segun Sr. Willems nan por bay henter aña na scolnan of instancia pa duna presentacion riba cuido di oido.
Ainda e decibel cu ta na 95 den carnaval ta basta halto. Pero ainda no tin un ley pa cu e decibel mester ta uno rasonabel. Ta ocupa pa traha un concepto pa adapta un cierto ley hunto cu departamento di Salubridad, y esaki ta casi cla. Pero awo e pregunta cu ta bin ta con por implementa esaki y esey ta un problema. Un zonido mester wordo midi y unda ta midi e zonido. Pa ley ta importante e distancia cu mester midi pa e decibel pero tambe ta importante na unda di haltura ta midi. Yen factor ta hunga un rol ora ta trata e topico di decibel. Tur cos mester wordo describi, na unda ta midi, con ta midi, ken ta midi, ki aparato ta midi. Nan ta ocupa e situacion di decibel y Sr. Willems ta kere cu nan ta casi cla. Pero tin cu pensa con ta implementa e ley si niun hende ta tene su mes na esaki no ta bale la pena.
Ocupa cu campaña
Henter aña Quota ta ocupa pa bisa hendenan cuida nan oido, pero nan enfoke principal ta carnaval y e evento di “Shatter Silence Week” cu ta tuma luga na september. Den e evento aki hendenan por yega eynan y controla nan oido por nada di cual FEPO ta organisa na esaki. Eigenlijk esaki ta e dos enfoke principal pero durante henter aña Quota tambe ta duna atencion na esaki.
Reaccion positivo
Na momento cu nan ta bishita e scolnan, ta mira cu e participacion di e muchanan ta uno positivo. Esaki ta bin pa motibo cu e presentacion ta wordo varia y e muchanan ta haya esaki masha bon. Ora cu ta mustra nan con e zonido ta y con e zonido ta na cierto distancia, e muchanan ta reacciona den un forma positivo. Pero loke Sr. Willems no sa si e muchanan ta haci uzo di e informacion cu ta wordo duna. Aunke cu nan ta tene charla pa muchanan, tin biaha nan sa tene charla pa adulto. Aña pasa Aruba Bank a organisa un charla di oido pa su empleadonan y despues di e charla, algun trahado di e banco nan oido a wordo getest.
Musiconan mes ta admiti decibel ta halto
Aña pasa durante e “Shatter Silence Week” e musico Claudius Phillips y un DJ a pasa na e evento pa controla nan oido. Pero e realidad ta cu masha tiki di e musiconan ta yega na e fundacion pa controla si nan oido ta bon ainda. Durante e test a saca afo cu e musico su oido tabata aunke cu e tin hopi aña den e mundo di musica. Tin musico cu ta controla nan oido ta bisa cu e zonido ta mas duro cu 100 decibel durante henter e parada.


text:
WILLEMSTAD- Boka Asension na promé instansha no ta mustra diferente di otro ora: un playa trankil di santu rondoná di baranka. Pero, si bo wak bon, bo ta mira ku plamá rònt di henter e playa tin pida pida chikí di un material manera bals. Ta e restonan di zeta ku despues ku na e refineria Petrotin na Point-a-Pierre na Trinidad un tanki di warda zeta a rementá, a drif riba laman bini kosta di Kòrsou.
Anteriormente kaba tabata konosí ku e zeta a yega Aruba i Kòrsou, pero kuminsamentu di e siman aki a haña zeta ku a yega kosta pariba di Kòrsou i na Klein Curaçao. Esaki ta mal notisia pa morkoi, piská i otro animal i mata den i rònt di laman. Pa evitá daño, diferente organisashon di naturalesa ku ayudo di boluntario i gobièrnu ta limpiando e zeta na e playa. Djaluna un grupo a bai Klein Curaçao i djamars lo limpia Boka Asension i Boka Mansaliña.
Pida pida chikí di zeta
Sabine Berendse di Sea Turtle Conservation Curaçao ta kambia henter su planifikashon di e siman aki pa e por kordiná e boluntarionan i yuda limpia e playanan. E ta konta: “Ayera mi tabata na Klein Curaçao i ei tabatin mancha masha grandi di zeta diki. Aki ta yen di pida pida chikí, ku hopi bia ta pegá na yerba di laman ku a laba bini kantu. Esei ta pone ku ta hopi mas difísil pa limpia.”
Ora kaba di kita e zeta for di playa, ta saka e santu i e matanan afó. Djei ta hib’é refineria Isla. No ta konosí si solamente nan ta bai kima e zeta, òf lo bai us’é di nobo.
Emoshonal
Berendse tin añanan kaba ta empeñá pa naturalesa na Kòrsou. Asina via Carmabi e tabata envolví den un proyekto pa limpia plèstik dilanti kosta di Klein Curçao. “P’esei ayera mi tabata basta emoshonal ora m’a mira e playa ku mi a trata di limpia huntu ku mi koleganan, tapa ku mancha sushi pretu.
Tin chèns ku mayan tin zeta nobo atrobe ku lo yega kosta. P’esei Berendse i su koleganan ta keda vigilá e playanan bon e siman aki. Boluntario por mèldu na e página di Facebook di Sea Turtle Conservation Curaçao pa yuda limpia e zeta.


text:
Tag Archives: finansas
Email cu Resumen Debe y Credito SVb
Diasabra 11 di mei 2019 SVb a cuminsa e proceso pa manda un resumen di debe y credito na tur doño di trabao registra na SVb. Tur doño di trabao di cual SVb tin un email a ricibi (algun) di e documentonan aki: – Cuenta(nan) habri di premie Seguro di Malesa y Accident (ZV/OV); –… Mas Informacion
Ceramento di algun oficina di SVb Merdia Dia 23 di Mei
Banco di Seguro Social Aruba SVb ta anuncia cu en conexion cu actividadnan interno e siguiente oficinanan: • Premieheffing (inscripcion & papelnan pa DIMAS) • Cesantia & Ziekteuitkering • Invordering • Externe Controle • Finansas & Inning ta cera riba: Diamars 23 di mei 2017 desde 12:00 pm Diaranson 24 mei 2017 tur oficina di… Mas Informacion
Ceramento na SVb di Oficina di Premieheffing y di Finansas
Banco di Seguro Social Aruba SVb ta anuncia cu en conexion cu trabaonan di construccion, oficina di Premieheffing na Eagle y di Finansas lo ta cera pa publico riba: Diabierna 26, dialuna 29 y diamars 30 augustus Durante e tres dianan aki oficina di departamento di Premieheffing lo keda habri na SVb San Nicolas. Doño… Mas Informacion


text:
Warawara i Trupial – Paranan ku kustumbernan spesial
Kòrsou ta un isla masha bunita konsistiendo di hende bunita, playa bunita i naturalesa bunita. Lokual ta destaká den nos naturalesa ta biba entre palu i matanan i eseinan ta e paranan bunita. Tin dos ku a bira parti di Kòrsou su identidat nashonal: e warawara i e trupial.
E Warawara
E warawara ta un para solitario i bo ta mir’é prinsipalmente den e área di Bandabou. Bo por haña nan tambe na Aruba, Boneiru, den regionnan den Karibe, den nort di Sur Amérika, den Amérika Sentral i sierto kamindanan den sur di Amérika. Den e regionnan aki e warawara ta konosí komo e caracara di nort na ingles òf e carancho norteño na spañó. E úniko lugánan kaminda e para aki ta wòrdu yamá warawara ta na Kòrsou, Aruba i Boneiru.
E warawara gusta kome prinsipalmente karni di bestianan morto ku ta den deskomposishon, pero e gusta yag riba bestia bibu tambe. Pero pa e yag riba nan e bestianan aki mester ta inmóbil, leshoná, inkapasitá òf chikí. E sa yag riba kolebra, lagadishi, turtuga chikí, piská, kangreu, insekto i paranan chikí (puitu en partikular). E ta un di e poko paranan ku por yag riba su kuminda na pia tambe. Turistanan ku a yega di mir’é na nos isla a deskribí e zonido ku e warawara ta hasi komo un zonido ku nunka nan no a yega di tende di un para i ta difisil pa nan diskribi’é.
E Trupial
Trupial ta un para ku bo ta mira rònt Kòrsou. Nan ta hala bo atenshon spesialmente dor di nan koló briante. Bo por haña e trupial tambe na Aruba, Boneiru, Venezuela, Colombia i Puerto Rico i e ta konosí internashonalmente komo e ‘troupial venezolano’. E ta e para nashonal di Venezuela i e èks Mis Venezuela Internashonal, Edymar Martínez, a bisti un imágen di dje komo su trahe nashonal den e kompetensia di Miss International di 2015 na Tokio, Hapon di kual e a sali e ganadó.
Na Kòrsou tin dos tipo di trupial: e trupial oraño i e trupial kachó (kual bo ta mira den e potrèt ariba). E trupial kachó ta konosí internashonalmente komo Yellow Oriole na ingles i komo e Gonzalito na Aruba. Na Kòrsou el a haña e nòmber trupial kachó debí na e zonido ku e sa hasi, kual parse e zonido di un kachó ku ta wou. Pero e ta un kantante masha kapas ku ta produsí melodianan hopi bunita i alegre.
E nèshi di e trupial kachó (kual bo ta mira den e potrèt ariba) parse un saku di yerba kologá. Su struktura ta mesun kompliká ku un makutu trahá di palu dor di hende anto impreshonante ta ku e trupial ta konstruyé usando su pik i su patanan so. Generalmente e trupial kachó ta usa material natural pa konstruí su nèshi pero den e área entre Willibrordus i Fontein nan a nota ku e trupial a kuminsá konstruyé usando otro material, manera hilu di piska i pida di kabuya sintétiko. E echo ku nan ta usa e materialnan aki pa hasi nan nèshi mas duradero ta algu úniko.
Pues ora bo ta bai Bandabou paga bon tinu anto chèns ta grandi ku bo ta mira un warawara. Pa mira un trupial djis wak den bo kurá i disfrutá di nan kanto bunita. Sigur nan lo rekordá bo kon dushi e isla aki ta.


text:
Parlamentario cu a pasa otro un wanta ta bek den parlamento
E partido MFK a anuncia cu lo duna parlamentario Jacinta Constancia su asiento den parlamento bek. Sra. Constancia a sali ayera tambe for di prizon. E parlamentario...
Parlamentario encarcela despues di duna sla den parlamento
E parlamentario Jacintha Constancia di partido MFK ta cera pa motibo cu el a duna un otro parlamentario un wanta den su cara durante un...
Camara di Comercio lo organisa dos debate electoral pa pueblo ta mas consciente
Den cuadro di eleccion di luna di september venidero, Camara di Comercio y Industria di Aruba (KvK) lo organisa dos debate electoral. E fecha...
Marisol Lopez – Tromp ta presenta su mes riba partido POR finalmente
Pa algun siman tabata tin basta rumor riba futuro politico di Marisol Lopez – Tromp. Tabata durante e di dos conferencia di prensa yama e...
Marisol Lopez Tromp ta join partido POR
Pa awe mainta 10or lo tin un conferencia di prensa na Cayena Mall unda lo anuncia cu e actual Parlamentario independiente, sra. Marisol Lopez...
Otmar Oduber ta bolbe coregi Minister Dowers
Otmar Oduber di E Forsa Nobo (POR) ta haya su mes forsa pa coregi Minister Dowers un biaha mas. Esaki el a haci cu...
Andin Bikker: “Ami no ta kere cu Alonso Tromp tin un caso”
Cuminsamento di siman Camara di Comercio a manda un carta pa Alonso Tromp caminda basicamente a nenga di inscribi su peticion pa cambio di...
KvK ta prefera pa hues tuma decision den caso PDR
Segun secretario di e Partido Democracia Real (PDR) Lisette Gomes, Camara di Comercio (KVK) a dicidi cu ta laga na hues pa dicidi si por...
Situacion PDR: Hopi chens cu lo mester regla den sala di corte
E grupo cu ta bisa di tin e autoridad pa bira e siguiente directiva di Partido Democracia Real (PDR) a haci un peticion pa esaki...
Retiro Stephen Daal di partido POR no ta oficial
Riba pagina social Facebook ta circulando un rumor cu empresario Stephen Daal lo a retira su mes for di directiva di partido Pueblo Orguyoso...


text:
WILLEMSTAD – E hecho ku nos komunidat tin hopi debe, kombiná ku e preisnan karu di kas, ta pone ku prinsipalmente e asina yamá ‘starternan’ i e grupo bou dje klase media por pasa difikultat pa haña hipoteek. Prinsipalmente proyektonan privá ta eksperensiá ku nan klientenan ta hana respuesta negativo riba petishon pa hipoteek.
Daniel Hodge, presidente di Asosashon di Bankero ta splika ku en realidat kompara ku añanan anterior e kondishonnan pa hipoteek a bira mas fleksibel. Sinembargo nos komunidat ta hopi endeudá i preisnan ta altu komo konsekuensha dje euro. Esaki ta hasi kasi imposibel pa hobennan ku kaba di studia por kumpra nan kas.
Dulce Koopman ta papia ku Daniel Hodge
Ku e meta pa krea mas posibilidat pa duna hipoteek na e gruponan ku menos chèns, banda di PSB Bank tin varios insiaitiva entre kua di EWP, FKP. EWP aktualmente tin un projekto grandi, Acropolis na Montaña. FKP tambe ta traha kas pa e grupo aki ta aktivo aktualmente na Brakapotti. Na Wechi kaminda ku FKP ta pendiente pa kuminsa traha, tambe por spera ku ta konstrui kas pa e klase media.
E presidente di Asosashon di Bankero a konfirma ku e difikultat pa haña hipoteek serka sierto grupo den nos komunidat tin atenshon di e bankonan i tambe gobiernu. Ta pesei konhuntamente ta boga pa alivia e situahon aki.
Outor Dulce Koopman


text:
Kòrsou ku un bon maneho di e ekipo di dr. Gerstenbluth te ainda a logra eskivá e pandemia covid 19. E meta original tabata “flatten the curve” pa e siguiente fase esaki bira “crush the curve” den kua nos a mira ku kasonan a keda na 16 pa algun siman. Den e fase ku a pèrmití repatriashon nos a mira un oumento remarkabel di kasi 50% di kasonan di kontaminashon den un periodo kòrtiku.
Riba 1 yüli nos ta habri porta inisialmente pa 10,000 hende bin riba nos isla. No ta un sorpresa ku hopi hende ta nervioso. Ku rason pasombra pueblo a hasi hopi sakrifisio pa minimalisá e daño na salú i bida di hende. Covid 19 no a desaparesé i ainda no tin kura p’e. Ademas, nos poblashon su predisposishon pa keda seriamente afektá pa covid 19 ta haltu debí na e.o. malesa vaskular, diabetis i obesidat.
Tur hende ke pa bida normalisá i ekonomia drei. Kualkier deskuido relatá na e reapertura por kousa un brote ku konsekuensia fatal pa salú di hende. Esaki kier men tambe ku tur e logronan te ainda pa evitá ku e virus ta plama riba nos isla, ta bai pèrdí i ku mester kuminsá di nobo, posiblemente na un kosto mas haltu pa salú di hende. Paradoksalmente e mesun reapertura ku nos ke pa krea aktividat ekonómiko, por pone nos kai atras ainda mas tantu riba e kaminda pa rekuperashon, sigur si nos mester sera frontera pa di dos biaha.
Reapertura di 1 yüli tin riesgo. Fòrti a bisa korektamente ku den bida tin riesgo. Loke mi a sinti falta despues di e frase aki ta ku Fòrti ta karga tur responsabilidat tambe pa e konsekuensianan di e riesgonan tumá.
Ta rekomendabel pa kada un di nos tuma tur paso nesesario pa kuida nos salú. Miles di hende pa algun luna a konfia nan bida den e mannan kapas di dr. Gerstenbluth. Esaki ya no ta e kaso. Nos bida ta den man di esnan den Fòrti ku ta bai determiná kuantu salú i bida di hende lo keda sakrifiká.
Willemstad, Kòrsou


text:
Un di e vacunanan Cubano, Abdala, tin un eficiencia di 92.28% pa protege personanan contra e coronavirus nobo, asina fuentenan oficial di e pais Caribense a bisa dialuna. E anuncio ta bini na mesun momento cu a informa di un cantidad record di contagio.
Oficina di medionan oficial y publicacionnan riba rednan social di presidencia a informa cu e mandatario Miguel Diaz Canel a bishita Centro di Ingenieria Genetico y Biotecnologia (CIGB), responsabel di desaroya y produci Abdala, unda cu su director Marta Ayala a inform’e di e porcentahe di eficiencia di e vacuna.
E alcance di e antigeno Cubano ta mas halto di loke cu Organisacion Mundial di Salud ta exigi, cu ta 50% di proteccion pa e por wordo considera un vacuna valido.
Autoridadnan di e pais ta spera den e proximo dianan, resultado di e analisis pa determina e eficiencia di Soberana 02 y Soberana Plus, otro di e vacunanan cu ta den test na e isla, cu ta wordo uza hunto den un vacunacion cu ta inclui dos dosis di e prome y un di esun di dos na final di e ciclo.
Siman pasa a calcula cu e dos dosisnan inicial di Soberana 02– sin conta Soberana Plus den dje, lo brinda un 62% di proteccion.
Cuba ta e prome pais di Latino America cu tin su mesun antigene desaroya y produci pa su propio companianan farmaceutica estatal, un logro singular pa un pais chikito, di poco recurso material, bou di sancionnan di Merca y cu ta pasando den un momento di crisis economico hopi duro.
Abdala y Soberana 02 hunto cu Soberana Plus – e ultimonan aki ta di Instituto Finlay—ta e vacunanan mas avansa di un serie di cinco cu a cuminsa testnan riba sernan humano.
Pa Abdala, cu ta conta cu un programa di tres dosis separa, cada pasa 14 dia, a cuminsa cu su testnan clinico di fase 1 na december riba 132 persona. Despues a pasa pa Fase II cu 660 boluntario y Fase III cu 48.000 persona vacuna, cu a demostra e producto como uno eficaz y sigur.
Den conferencia di prensa algun dia prome cu tabata sa e resultadonan, e expertonan a menciona prensa cu aunke nan no tin un cifra den porcentahe exacto riba su efectividad, nan ta sigur cu Abdala y Soberana 02 ta valido pa tur e variantenan di COVID-19.
Tin un aumento di casonan di COVID-19 aworaki na Cuba y Gobierno a bisa cu nan lo mester tin 70% di e poblacion vacuna pa augustus awo, mientras cu ta cuminsa un estudio riba muchanan di tres pa 18 aña, cual grupo a exclui den e inmunisacion anterior.
Autoridadnan a raporta un record di 1561 caso pa un total di 169.365 contagio desde maart, 2020. Un total di 1170 persona a fayece di COVID.